Amnesti internešnel o stanju u svetu\nKršenje prava izbeglica bilo je, prema izveštaju Amnesti internešnel, goruće pitanje 2012. godine\nUgledna međunarodna organizacija za ljudska prava kaže da je kršenje ljudskih prava izbeglica bilo glavno pitanje u protekloj godini\nOva organizacija sa sedištem u Londonu nazvala je Internet važnim sredstvom u borbi protiv kršenja ljudskih parva, istovremeno apelujući na vlade da olakšaju pristup Internetu.\nU izveštaju naslovljenom “Stanje ljudskih prava u svetu, 2013”, Amnesti Internešnel kritikuje sve zemlje Zapadnog Balkana, dok istovremeno optužuje Zapad da je izdao sirijski narod.\nOva međunarodna organizacija za zaštitu ljudskih prava kritikuje nacionalističku retoriku političkih stranaka u Bosni i Hercegovini, diskriminaciju Roma u Srbiji, etničke sukobe u Makedoniji, kao i slabo napredovanje suđenja za ratne zločine u Hrvatskoj.\nU izveštaju o Srbiji Amnesti navodi da je u aprilu prošle godine u Beogradu 1.000 Roma nasilno isterano iz svojih kuća, a da je u oktobru zabranjena Parada ponosa.\nNa Kosovu neki ratni zločini za koje se sumnjiče pripadnici Oslobodilačke vojske Kosova nisu procesuirani. Na severu Kosova nastavljaju se etnički sukobi i diskriminacija manjina.\nAmnesti Internešnel navodi da Hrvatska nije preduzela odgovarajuće mere za procesuiranje ratnih zločina počinjenih od strane pripadnika Hrvatske vojske i policije protiv Srba i drugih manjina.\nU izveštaju se dodaje da su Romi, Srbi i pripadnici LGBT zajednice i dalje diskriminisani u Hrvatskoj.\nKada se radi o BiH u izveštaju se navodi da Odeljenje za ratne zločine Suda BiH igra ključnu ulogu u procesuiranju ratnih zločinaca u toj zemlji, ali da su verbalni napadi na ovu i druge sudske institucije potkopali nastojanja na tom polju. Takođe se navodi da postoji diskriminacija nad mnogim žrtvama silovanja u BiH, a da je brojnim porodicama nestalih u ratu i dalje onemogućen pristup pravdi i odšteti.\nU Makedoniji su pogoršani odnosi između Makedonaca i Albanaca, dok porodice nestalih u konfliktu 2001. i dalje nemaju pristup pravdi.\nUslovi u zatvorima su, takođe, ispod minimalnih standarda, navodi se u izveštaju Amnesti Internešnela.\nU istom izveštaju se ističe da je u Crnoj Gori, bivši premijer Igor Lukšić javno kritikovao nevladine organizacije i medije koji se protive vlastima, dok su nezavisni novinari bili su izloženi napadima i pretnjama.\nCrnoj Gori su upućene kritike i zbog tretmana izbeglica, a navodi se da je ta država i tranzitna ruta za azilante.\nNa globalnom nivou, Amnesti navodi da su u protekloj godini milioni izbeglica i raseljenih lica izgubili svoje domove zbog prirodnih katastrofa i konflikata kao što je slučaj sa sirijskim narodom. Ova organizacija sa sedištem u Londonu tvrdi da su državne vlasti i poslodavci podjednako odgovorni za stradanja ugroženih grupa.\nIzbeglička kriza je posebno akutna u Africi, u Demokratskoj Republici Kongo, Obali Slonovače i Južnom Sudanu. Pored kršenja ljudskih prava u ratnim zonama, kao što je uništavanje škola u Sudanu, Amnesti kritikuje zemlje koje primaju izbeglice, i druge zemlje koje ne pružaju dovoljnu pomoć.\n“Pojedinačne vlade radije usmeravaju pažnju i utvrđuju prioritete u okviru granica svoje države, umesto da uzmu u obzir bezbednost svih odnosno ljudskog roda u celini. Nažalost, međunarodna zajednica koja bi trebalo da ustane u znak solidarnosti sa 12 miliona ljudi koji više nemaju svoju državu, nije se pokazala dorasla zadatku,” rekao je u razgovoru za Glas Amerike, Salil Šeti, generalni sekretar Amnesti Internešnela.\nBroj registrovanih izbeglica u prošloj godini iznosio je 15 miliona ljudi.\nAmnesti je takođe dokumentovao primere mučenja i represije u više od 100 zemlja, od kojih 57 drži političke zatvorenike.\nAmnesti je, međutim, objavio i pozitivne vesti. Pohvalio je potpisivanje globalnog Sporazuma o trgovini oružjem, kojim se reguliše trgovina konvencionalnim naoružanjem.\nSalil Šeti je takođe ukazao na širenje celularne tehnologije koja pomaže u zaštiti ljudskih prava, odnosno doprinosi otkrivanju kršenja ljudskih prava, delom i pomoću amaterskih video snimaka, kao što je ovaj.\n“Imamo Tviter i društvene medije koji se šire sve bržim tempom. Naravno da moramo da proverimo veliki broj informacija, koje ne možemo automatski da prihvatimo. Međutim, sve veći broj mobilnih telefona, građana-aktivista i građana-novinara, mislim da predstavlja prekretnicu,” rekao je Šeti.\nZahvaljujući mobilnim telefonima proizvodi se sve veća količina video materijala, na kojem se vide napadi na civile u Siriji, kao i kršenja ljudskih prava u drugim zemljama. Amnesti Internešnel priznaje da amaterski video reporteri ne mogu da spreče takve napade, ali mogu da ih predoče svetu kao nikada do sada, što bi na nekim način moglo da spreči buduća zlostavljanja.\nAmnesti je pozvao Savet bezbednosti Ujedinjenih nacija da učini više na zaustavljanju rata u Siriji i zatražio da se sirijski konflikt iznese pred Međunarodni krivični sud, kao i da se zamrzne imovina sirijskog režima i uvede embargo na oružje sirijskoj vladi.\nAmnesti je takodje optužio evropske vlade za “ugrožavanje života imigranata i azilanata”, i upozorio da se strani radnici suočavaju sa sve većom agresivnošću lokalnog stanovništva zbog nezaposlenosti.


Lavrov: Balkan za Rusiju nije prostor za geopolitičke igre (video) - 22.02.2018, Sputnik Srbija\nMinistar inostranih poslova Rusije Sergej Lavrov poručio je da Moskva veoma ceni samostalni spoljnopolitički kurs Srbije i njen principijelni stav, odnosno... 22.02.2018, Sputnik Srbija\n"Balkan za Rusiju nije prostor za geopolitičke igre" - Na zalost Srba, to je tacno. Balkan je jedan od bitnijih prostora geopolitickih igara Zapada.\npolitika, rusija, vesti, svet, srbija, evropa, sergej lavrov, ivica dačić, nato, rektorat beogradskog univerziteta\n18:52 22.02.2018 (Osveženo: 14:54 30.08.2021)\n© Tanjug / Dimitrije GollSergej Lavrov i Ivica Dačić\n„Takva uravnotežena politika posebno je značajna danas kada je situacija na našem evropskom kontinentu, kao i u celom svetu, i dalje napeta, kada se povećava potencijal za sukobe“, rekao je Lavrov obraćajući se srpskim profesorima i studentima u zgradi Rektorata Beogradskog univerziteta.\nNa predavanju na kojem je govorio zajedno sa srpskim kolegom Ivicom Dačićem, Lavrov je ponovo istakao da će Rusija uvek pružati svaku moguću vrstu podrške i pomoći Srbiji kada je reč o „odbrani zakonskih prava i interesa Beograda u vezi s Autonomnom Pokrajinom Kosovom i Metohijom, uz poštovanje odredbi Rezolucije 1244 Ujedinjenih nacija“.\n„Traže od balkanskih zemalja da naprave taj izbor i nastoje da ih aktivno uvuku u NATO. Jasno je da ta politika ima malo veze s deklarativnim ciljem — zaštitom bezbednosti balkanskih zemalja kojima niko ne preti“, istakao je Lavrov i dodao da NATO nije u stanju da odgovori na realnu opasnost koja preti Evropi, a to je terorizam.\n„Umesto toga NATO razmnožava ekstremizam. Ranije je to činio u Iraku, Libiji… sada u Siriji, stvarajući neprestano novo i novo tlo za nastanak novih terorističkih organizacija“, upozorio je Lavrov.\nRuski ministar je naglasio da Rusija nikada nije posmatrala Balkan kao prostor za igranje geopolitičkih igara s nultim zbirom (jedan sve dobija, a drugi sve gubi).\n„Visoko cenimo i podržavamo politiku Srbije koja podrazumeva očuvanje vojne neutralnosti. Verujemo, takođe, da težnje Beograda ka evrointegracijama i pregovorima s Evropskom unijom neće ometati našu saradnju sa Srbijom, kako u bilateralnim odnosima, tako i u okviru Evroazijskog ekonomskog saveza“, naveo je Lavrov.\nNa pitanje jednog od studenata da li je politika vojne neutralnosti Srbije održiva Lavrov je odgovorio:\n„To je odluka srpskih vlasti. Srpsko rukovodstvo je više puta potvrdilo taj stav, a mi nemamo razloga u to da sumnjamo. Želim samo da naglasim da je to faktor koji doprinosi stabilnosti — ne samo Balkana, nego i cele Evrope.“\nLavrov je, takođe, ukazao na to da Amerika namerava da ojača svoj uticaj u Evropi i regionu i da istisne Rusiju, posebno kada je reč o snabdevanju energentima. Ruski ministar je podsetio na to da je obustavljen projekat „Južni tok“ i na činjenicu da je Bugarska u tome učestvovala pod pritiskom Zapada i dodao da se nada da će ta lekcija biti shvaćena i da se ista greška neće ponoviti s projektima kao što su „Turski tok“ i „Severni tok 2“.\n„Svet se menja, pojavljuju se novi centri moći, a sve više zemalja opredeljuje se za pragmatičnu spoljnu politiku zasnovanu na sopstvenim interesima. Evropa se suočava sa brojnim izazovima i nije više centar svetske politike“, naglasio je Lavrov.\nDačić: Antiruska politika šteti interesima Srbije\nPodsećajući na viševekovni istorijat diplomatskih odnosa Srbije i Rusije, šef srpske diplomatije Ivica Dačić je istakao da svako ko govori o tome da Srbija treba da vodi antirusku politiku svesno ili nesvesno predlaže nešto što šteti interesima Srbije i srpskog naroda.\n„Danas su međunarodni odnosi takvi da je potrebno voditi jednu odlučnu spoljnu politiku u odbrani naših nacionalnih interesa, a to je usko povezano i s rusko-srpskim odnosima, jer Srbija danas ne može da odbrani svoje državne i nacionalne interese bez pomoći Rusije“, naglasio je Dačić.\nOn je dodao da Srbija, poštujući sopstvene interese, ne samo iz moralnih, nego i iz racionalnih, državnih i nacionalnih razloga, ne vodi i nikada neće voditi antirusku politiku.\n„Srpska politika i politika u interesu Srbije podrazumeva savezništvo s Rusijom“, istakao je Dačić.\nrusko-srpski diplomatski odnosi\n23 Februar 2018, 15:04


Bregu: Potrebno raditi na zaustavljanju nasilja nad ženama na internetu | Autonomija\nEvropska komisija je nedavno započela kampanju pod nazivom "Digitalno poštovanje za nju"\n„Najveći broj napada na žene na internetu dešava se na društvenim mrežama. Društvene mreže svakodnevno koristi 45 odsto stanovnika Jugoistočne Evrope. Vlade moraju ozbiljno da razmisle o pravnim okvirima kojima bi se zaustavilo nasilje na internetu, a da se ne ugrožava sloboda govora“, rekla je Bregu, saopštio je RCC.\nU saopštenju se navodi da je Evropska komisija nedavno započela kampanju pod nazivom Digitalno poštovanje za nju (#DigitalRespect4Her), u cilju podizanja svesti o nasilju nad ženama na internetu i promovisanja dobrih praksi u borbi protiv tog problema.\nDodaje se da je RCC spreman da doprinese zajedničkom naporu regiona da se dodje do odgovarajućih zakona i politika koje će se baviti problemom nasilja nad ženama na internetu.\nEvropska komesarka za pravdu, potrošačka pitanja i rodnu ravnopravnost Vera Jourova rekla je da EU želi da „svaka žena ima osećaj slobode govora na internetu, bez ikakvog straha“, preneo je RCC.\n„Ne možemo sedeti skrštenih ruku i ohrabrivati pojedince koji kukavički napadaju žene i devojčice na internetu“, navela je Jourova.\nRCC je naveo i da je uhodjenje preko interneta ustaljeni način nasilnog ponašanja, da se virtuelno nasilje širi društvenim mrežama, aplikacijama za dopisivanje, internetskim forumima, internetskim stranicama za deljenje video sadržaja ili video igrama.\n„Nasilje na internetu može da prouzrokuje psihološke, psihičke, seksualne i ekonomske poteškoće. Može da ućutka žene i da smanji njihovo prisustvo na internetu“, dodaje RCC.


BEZ SAGLASNOSTI o vetu Bošnjaka na vojnu neutralnost Srpske - Nova Borba\nBanja luka Foto: N1\nBEZ SAGLASNOSTI o vetu Bošnjaka na vojnu neutralnost Srpske\nVeće naroda Republike Srpske nije postiglo saglasnost o vetu Kluba Bošnjaka na Rezoluciju o vojnoj neutralnosti, pa će ovo pitanje razmatrati u narednih sedam dana Zajednička komisija Veća naroda i Narodne skupštine\nUkoliko ni tada ne bude dogovora, konačnu reč o tom dokumentu će dati Ustavni sud Srpske, prenela je RTRS.\nPredsedavajuća Veća naroda Nada Tešanović je navela da bi zajednička komisija trebalo da zaseda sedam dana od zakazivanja sednice.\nPotpredsednik Veća iz reda bošnjačkog naroda Kemo Čamdžija rekao je da je Klub Bošnjaka pokrenuo pitanje zaštite vitalnog nacionalnog interesa, jer je za taj narod Rezolucija o vojnoj neutralnosti neprihvatljiva.\nOn je rekao da je jedino Klub Bošnjaka podržao ovakvu odluku, dok su tri delegata iz Kluba Hrvata i ostali bili protiv.\n"To nije neobično, s obzirom na dosadašnju praksu. Važno je da ova rezolucija nije samo deklaracija, već rezolutno obavezuje i naređuje institucijama i organima Srpske da prestaju da važe svi ranije doneseni akti o pristupanju NATO savezu i svim drugim oblicima vojne saradnje", rekao je Čamdžija.\nNarodna skupština Republike Srpske usvojila je 18. oktobra Rezoluciju o vojnoj neutralnosti kojom se definiše neutralnost Srpske u odnosu na postojeće vojne saveze.


21.06.2021 u 17:49\nŠta sve mogu tenkovi T-72 MS (FOTO)\nPripadnici bataljona Kopnene vojske opremljenog tenkovima T-72 MS sprovode taktička uvežbavanja i vežbe sa bojevim gađanjem na poligonima „Pešter” i „Pasuljanske livade” u okviru združene vežbe „Munjeviti udar 2021”, saopštilo je Ministarstvo odbrane. Tenkovske posade izvode gađanja iz tenkovskog topa i mitraljeza 7,62 i 12,7 milimetara. Odlični rezultati gađanja najbolje govore o stepenu njihove obučenosti i vatrenoj moći tenkova T-72MS. Opremanje Vojske Srbije tenkovima T-72MS je rezultat vojno-tehničke saradnje Srbije i Rusije. Tenk je naoružan topom kalibra 125 mm sa borbenim kompletom od 42 projektila, mitraljezom PKT 7,62 mm sa borbenim kompletom od 2.000 metaka i mitraljezom KORD 12,7 mm sa borbenim kompletom od 600 metaka.\n25.05.2021 u 18:33\nPotrošili milijarde za tenkove koji ne mogu da pucaju u pokretu\nVelika Britanija potrošila je 4,5 milijardi dolara na razvoj novog tipa lakih tenkova koji ne mogu da pucaju u pokretu, iako je, kako tvrde stručnjaci, mobilnost od presudne važnosti u savremenoj doktrini ratovanja. Londonski „Tajms” u izveštaju navodi da je oklopno vozilo „ajaks“ ostavilo odličan utisak na administraciju britanskog premijera Dejvida Kamerona. Toliko dobar utisak da je tadašnji prvi čovek Dauning strita 10 odlučio da, nakon dobijenog mišljenja vojnih čelnika, naruči 589 tih tenkova. Rokovi isporuke od tada su više puta odlagani, a vojska i dalje čeka na vozila. Tajms, međutim, otkriva da su kod novih tenkova uočeni tehnički problemi, uključujući veliku buku unutar vozila, ali još važnije da oružani sistemi ne mogu da pucaju u pokretu zbog vibracija. Naoružan\n23.05.2021 u 13:50\nKompletirana ruska donacija tenkova i borbenih vozila (VIDEO, FOTO)\nPotpredsednik vlade i ministar odbrane Nebojša Stefanović i načelnik Generalštaba Vojske Srbije general Milan Mojsilović prisustvovali su primopredaji tenkova T-72MS i oklopno-izviđačkih automobila BRDM-2MS iz donacije Ruske Federacije Srbiji u niškoj kasarni „Mija Stanimirović”, saopštilo je Ministarstvo odbrane. Ceremoniji su prisustvovali i državni sekretar, zamenik ministra odbrane Ruske Federacije general armije Nikolaj Pankov i zamenik ministra odbrane general-pukovnik Aleksandar Fomin, kao i ambasador Ruske Federacije Aleksandar Bocan-Harčenko. - Radi se o donaciji Ruske Federacije Vojsci Srbije u vrednosti od oko 75 miliona evra, koja se sastoji u 30 oklopnih transportera BRDM-2MS i 30 modernizovanih tenkova T-72 MS, a na osnovu sporazuma koji su u Sočiju\n15.05.2021 u 11:12\nZašto kasni ruska „armata”\nEšelon oklopnih jedinica ruske vojske, na ovogodišnjoj paradi povodom Dana pobede u Moskvi, predvodili su tenkovi T-34, simbol trijumfa Crvene armije u Drugom svetskom ratu. Iza njih su se kretali modernizovani tenkovi razvijeni još u vreme hladnog rata, a na začelju su bila dva tenka T-14 „armata”, tehnički revolucionarno sredstvo od koga se mnogo očekuje. Svaka parada na Crvenom trgu nekim detaljem privuče pažnju zapadnih i drugih analitičara, a ovog puta izgleda da je to bio upravo tenkovski poredak. Džozef Dempsi, analitičar „Militari balansa”, na „Tviteru” je napisao da je Rusija revidirala svoje ambicije da modernizuje oklopne jedinice. Konstatovao je da je Rusija na paradi 2015. godine predstavila sedam „armata” a da su se u nedelju pojavile samo dve i to iza nadograđenih tenkova T-72,\n14.04.2021 u 13:41\nKako je kovač Miloje uništio nemački tenk\nUžice – Navršava se sutra 80 godina od kada je na početku Drugog svetskog rata grupa rodoljuba – građana Užica, oficira i vojnika Vojske Kraljevine Jugoslavije – stala u odbranu ovog grada 15. aprila 1941. pred nadirućim nemačkim okupatorom. Tada je kod ulaza u Užice na Sarića Osoju, u neravnopravnoj borbi protiv nemačke osme tenkovske divizije koja je u naletu gazila pred sobom, poginulo 118 branilaca: 51 civil i 67 vojnika. Jedan od njih Miloje Zečević, kovač iz Lipovca kod Topole, uspeo je da uništi nemački tenk, ali je smrtno stradao. Pisani izvori novijeg datuma navode da je Miloje, kao mobilisani podoficir jugoslovenske vojske, na Sarića Osoju u zasedi sa svojom jedinicom čekao okupatora. Kad je nemačka kolona naišla putem ka Užicu skočio je na prvi tenk i bombom uništio i oklopnjak\n30.11.2020 u 21:00\n„Beli orlovi” – najmoderniji tenkovi na Balkanu\nDugo su čekani, ali isplatilo se – tenkovi T-72 MS sada su najmodernija sredstva ove vrste u oklopnim jedinicama Vojske Srbije. Tokom minulih nedelja prevoženi su iz Rusije transportnim avionima tipa Il-76, a u subotu su u Nišu prvi put predstavljeni javnosti. Reč je o ruskoj donaciji, poklonu, najavljenom pre par godina, ali se njihova isporuka odužila, jedni će reći zbog sporih birokratskih procedura, a drugi zbog tihog političkog protivljenja Zapada nabavci naoružanja iz Rusije. Do sada je isporučeno 11 od 30 poklonjenih tenkova ovog tipa. Ministar odbrane Nebojša Stefanović juče je izrazio uverenje da će preostali tenkovi biti u arsenalu Vojske Srbije tokom sledeće godine. Prvi put posle osamdesetih godina, kada je razvijen domaći M-84, upravo po uzoru na T-72, naša vojska raspolaže\n28.11.2020 u 12:01\nPredstavljeni tenkovi T-72 MS, poklon Rusije Srbiji (FOTO)\nNIŠ - Vojska Srbije predstavila je danas savremene tenkove T-72 MS, a prikazu u niškoj kasarni „Mija Stanimirović” prisustvovao je i predsednik Aleksandar Vučić. U pitanju su ruski tenkovi T-72, u modernizovanoj varijanti. Ovi tenkovi, koji su udarna snaga kopnene vojske, raspolažu aktivnim oklopom. Ruska Federacija donirala je Srbiji 30 tenkova T-72MS, a vrednost donacije je oko 30 miliona evra. Tenkove T-72 Srbija je dobila kao donaciju u okviru vojno-tehnickog sporazuma koji je postignut izmedu predsednika Srbije i Rusije Aleksandra Vučića i Vladimira Putina. U okviru vojno-tehnickog sporazuma, Srbija je od Rusije, pored ovih tenkova, dobila i 30 oklopnjaka BRDM-2 MS. Vojska Srbije tako prvi put ima tenk sa aktivno-reaktivnim oklopom. To su tenkovi sa mogućnošću lansiranja raketa\n28.10.2020 u 21:26\nStižu tenkovi koje je Rusija poklonila Srbiji\nAvioni sa tenkovima koje je Rusija poklonila Srbiji počeli su da sleću na batajnički aerodrom, piše „Sputnjik”, pozivajući se na nezvanične izvore. Ruska Federacija donirala je Srbiji 30 tenkova T-72MS, a prvi su već dopremljeni, navodi „Sputnjik”. Kako je ministar Vulin izjavio u maju prošle godine, tenkove T-72 Srbija je dobila kao donaciju u okviru vojno-tehničkog sporazuma koji je postignut između predsednika Aleksandra Vučića i Vladimira Putina. U okviru vojno-tehničkog sporazuma, Srbija je od Rusije, pored ovih tenkova, dobila i druga oklopna vozila, 30 oklopnjaka BRDM-2, od kojih su neki već stigli u Srbiju, dodaje Sputnjik.\nBIA najsnažnija u svojoj istoriji


The Axis of Extremes ~ Dragon and the Beast – Dnevnik Jednog Astrologa\nU Astrologiji postoji planetarna kombinacija pod nazivom „Veliki karmički Krst“ u kojem se nalaze Severni i Južni Mesečev Čvor ~ koji su u opoziciji ~ a s druge strane (između njih, matematički gledano) imamo Zver i Zmaja.\nSada ste sigurno zbunjeni „Šta je pa sad ovo???“ Ovo je vrlo važna priča, posebno za one koji se interesuju za karmičku Astrologiju i traže smisao svog Života.\nMala škola Astrologije ☺\n○ Severni Mesečev Čvor predstavlja našu ličnu svrhu postojanja\n○ Južni Mesečev Čvor predstavlja našu prošlost koja oblikuje našu sadašnjost\n○ Zver i Zmaj predstavljaju energiju i materiju, svaki na svoj način se povezuju sa jednim od ekstrema ~ Zver, naravno, za ono iskonsko u čoveku, životinjsko, Zmaj, naravno za ono najduhovnije i najuzvišenije u čoveku\nZver je relacija od Južnog Mesečevog Čvora do Severnog Mesečevog Čvora, karmička evolucija Duše, a Zmaj pak je relacija od Severnog Mesečevog Čvora do Južnog Mesečevog Čvora, manifestacija realnosti bazirana na delima iz prošlih života. Važna su i natalna polja u kojima se nađu Zver i Zmaj, jer tako odmah možemo da vidimo gde će za osobu da bude u životu „karmička kazna“ tj „karmička nagrada“.\nNodalni Krst tj Krst Čvorova tako predstavlja važnu informaciju, shodno planeti (planetama) koje se nađu u konjukciji ili sa Zveri ili sa Zmajem, a isto tako vrlo važan faktor (i ponekad odlučujući faktor opstanka odnosa) kada se rade uporedni horoskopi.\nČetiri strane Nodalnog Krsta je evolutivni proces ovladavanja materijom, mogućnost da se dobije informacija da li će Duša u ovom životu imati prilike ili da dostigne svoj „lični Raj“, ili pak da dođe do svog „ličnog Pakla“. Zanimljivo je pratiti tranzitne planete (ili pak u predikcijama progresivne, direkcijske ili solarne planete) jer će i one da ukažu na dobre ili pak loše periode u životu (u simbolici same planete koja dolazi u konjukciju ili sa Zmajem ili sa Zveri)\nPrimer : Severni Mesečev Čvor 21° Blizanaca, Južni Mesečev Čvor 21° Strelca ~ Zver će biti na 21° Riba, a Zmaj na 21° Device.\nAko se nađe benefik kod Zveri, to je dobra indikacija da će ta planeta umanjiti uticaj Zveri u čoveku, ali ako se nađe malefik, naravno dešava se suprotno. Benefik kod Zmaja apsolutno pojačava njegovo dejstvo, dok malefik usporava (ili umanjuje) njegovo dejstvo.\nAko se nađe neka natalna planeta (ili planeta partnera & partnerke) na 21° Riba ili Device, aktiviraće se ili Zver ili Zmaj, te tako odmah možemo da dobijemo informaciju kakva je osoba (ili odnos) u pitanju ~ naravno benefici u oba slučaja su poželjniji, čak i kada je Zver u pitanju, dok će malefici ukazati na probleme i razlog prekida tog odnosa (ne odrađena zajednička Karma) čak i kada se nađu kod Zmaja.\nAstrolog Nevenka Blažik 11 окт 2020 25 окт 2020 2020, Južni Mesečev Čvor, Karma, Oktobar, Severni Mesečev Čvor\n2 мишљења на „The Axis of Extremes ~ Dragon and the Beast“\nПовратни пинг: Budi iskren prema sebi ~ Venera opozicija Neptun – Dnevnik Jednog Astrologa\nПретходно Претходни чланак: Posejdon asteroid & hipotetička planeta\nСледеће Следећи чланак: Posle kiše dolazi sunce ~ Mlad Mesec u Vagi


U nedelju jubilarna Svetosavska trka | Patak Online – Valjevo vesti\nU nedelju jubilarna Svetosavska trka\nVALJEVO – Jubilarna, 20. po redu Svetosavska atletska trka održava se na Savindan, u nedelju 27. januara od 12 časova, sa startom u Karađorđevoj ulici kod Gradskog trga. Planirano je ukupno 15 trka u kojima će učestvovati mališani, atletičari, veterani i rekreativci.\n„Valjevo je jedan od retkih gradova u Srbiji koji se može pohvaliti organizacijom dve atletske ulične trke u toku jedne godine. Ova trka se nalazi u zvaničnom kalendaru takmičenja Atletskog saveza Srbije, a iz budžeta grada Valjeva za trku je opredeljeno 350.000 dinara”, kaže Radomir Simić, sekretar Sportskog saveza Valjevo.\nKako je najavljeno, organizatori očekuju učešće više od 300 takmičara, a najavljen je dolazak i dece iz Republike Srpske. Za sve takmičare obezbeđene su nagrade, diplome i medalje, od 1. do 3. mesta, kao i nagrade sponzora.\nPrethodni članak U Fondu za zaštitu životne sredine skoro 70 miliona dinara\nSledeći članak Gradsko veće usvojilo predloge za smanjenje aerozagađenja\n12. jula 2019. - 06:54\nStefana otputovala na Evropsko prvenstvo


Zašto ne bismo pratili kupce i u prodavnicama? - Saga RS\nObjavljeno: 12. 6. 2018 in Blog by Milen Janjić, Direktor Sektora za razvoj sopstvenih softverskih proizvoda\nVeć na početku razgovora, naš sagovornik otkriva da se G# platforma (G – fenceplatforma) za lokacijske servise zasniva na podacima koji se dobijaju putem Wi-Fi ili neke druge infrastrukturne mreže – kao što je recimo Bluetooth koji je danas sastavni deo svakog pametnog telefona. Na taj način, mrežna oprema komunicira sa uređajima korisnika u realnom vremenu i prikazuje podatke u okviru virtuelne postavljene mreže.\nS obzirom na to da čitav G# sistem funkcioniše zahvaljujući Wi-Fi ili Bluetooth mreži, Milen ističe da je koriščenje in-store Wi-Fi mreže ujedno i najveća prednost zbog prihvaćenosti od strane kupaca (korisnika). Bluetooth, iako prezicniji, u ovoj primeni je daleko komplikovaniji za upotrebu budući da od korisnika zahteva pokretanje Bluetooth funkciju na telefonu, ali i posebne aplikacije koja prati iskustvo. Međutim, i na ovom polju napravljen je veliki pomak zahvaljujući Bluetooth 4.0 tehnologiji koja koristi daleko manje energije. „Ključ za nesmetano funkcionisanje G# tehnologije jeste adekvatna mrežna pokrivenost prostora koji analiziramo“, dodaje Janjić.\nSvako ko za ciljnu grupu ima krajnjeg korisnika i kome je prisustvo korisnika važno, ima i interes da implementira ovo rešenje. Polako i kod nas prolazi vreme kada se mrežna oprema instalirala samo zbog konekcije. Poenta je u tome da se učestalo traže dodatni servisi i vrednost – kako za prodavce, tako i za krajnje korisnike. Na taj način očekuje se oprema enterprise nivoa, a Saga svojim klijentima nudi kompletno rešenje – po principu „ključ u ruke“.\n„Kada se korisnik konektuje na mrežu, on bira uslove sa kojima se slaže. Unosi svoje podatke ukoliko to želi ili odbija ovaj proces čime zadržava svoju apsolutnu anonimnost. Sve navedeno govori nam da je platforma apsolutno usklađena sa GDPR-om„, dodaje naš sagovornik, otkrivajući pritom više o timu koji je u prethodnom periodu radio na razvoju G# tehnologije:\nMilen zaključuje da su geolokacijski servisi sledeća velika stvar – nova tehnologija koja će tek zaživeti i koja nam tek dolazi. „Tehnologija definitivno ima prostora da napreduje – u pogledu preciznosti lociranja i analitike o krajnjim korisnicima“.


CEAS: Što pre postići sporazum BG - PR, to sanjao i Đinđić - Centar za evroatlantske studije - CEAS\nBEOGRAD, 4. aprila (Tanjug) - Centar za evroatlantske studije (CEAS) smatra da bi Beograd i Priština trebalo da postignu, što je pre moguće, sveobuhvatni sporazum koji bi približio Srbiju i Kosovo evroatlantskom svetu, o kojem je, kako navode, sanjao premijer Zoran Ðinđić.\nNažalost, prema oceni CEAS, očigledno je da mnoge lokalne i međunarodne snage pokušavaju da opstruiraju takav sporazum i spremne su da se uključe u provokacije koje bi mogle da se otrgnu kontroli.\n"Mislim da je veća čast ući u istoriju kao generacija koja je Balkan dovela u epohu prosperiteta i mira, i našu zemlju trajno rešila pitanja njenog evropskog pripadništva, nego ući u istoriju kao političari koji su pribavili suverenitet ili međunarodno priznanje za svoju državu", reči su Ðinđića na koje ukazuje CEAS u zaključku svoje nove analize "Iz Moskve bez ljubavi".\nAnaliza je, kako se navodi u saopštenju, urađena povodom 16 godina od ubistva premijera Ðinđića, 20-te godišnjice NATO bombardovanja SRJ 70 godina od osnivanja NATO sa temom "Kremaljske strukture protiv Ðinđićevog sna o Srbiji".\nCEAS smatra da su na Ðinđićevom putu samo oni koji su za miran, sveobuhvatni, multidimenzioni sporazum sa Kosovom i nastavak evropskih integracija Srbije.\nPoredeći strategiju nenasilne borbe Ðinđića i njegovih saveznika sa aktuelnim protestima “1 od 5 miliona” CEAS ocenjuje da lideri tog protesta "primenjuju veoma opasne nasilne metode koje sprovodi nekoliko kompromitovanih aktera, koji pritom održavaju brojne veze sa Kremljom i pro-kremaljskim strukturama".\nCEAS ocenjuje i da se ovi skupovi, sa, kako smatraju, "nasilnim i pro-kremaljskim elementima, odvijaju u političko i bezbednosnom smislu veoma osetljivoj situaciji usled razgovora Beograda i Prištine" i dodaje da bi mnogi lokalni i spoljni akteri imali posebne interese u njihovom neuspehu.\nSredinom marta su protesti prerasli u neprihvatljivu radikalizaciju, na koju CEAS, kako se navodi, upozorava već nekoliko meseci unazad.\nCEAS izražava zabrinutost za prirodu i ciljeve protesta koji se najavljuje za 13. april u Beogradu, a, kako dodaje u analizi, posebno "zabrinjava činjenica da je zemlja u kojoj živimo danas veoma slična onoj u kojoj je pokojni premijer živeo".\n"Naime, zbog kompleksnih nasleđenih okolnosti s jedne, i brojnih novih izazova sa druge strane, lideri države ne mogu da dozvole sebi, ni sada, a ni tada, da se otvoreno suoče sa određenim trendovima dok u isto vreme nastoje da zadrže Srbiju na pravom putu i za svoje delovanje obezbede većinsku demokratsku podršku", zaključuje CEAS u analizi.


Ministar Vitia prijeti Insajderu istragama, oni također objavljuju druge e-mailove Vitiji (Dokumenti) - Kosova.Info\nHome SRB-BIH Ministar Vitia prijeti Insajderu istragama, oni također objavljuju druge e-mailove Vitiji (Dokumenti)\nMinistar Vitia prijeti Insajderu istragama, oni također objavljuju druge e-mailove Vitiji (Dokumenti)\nU četvrtak, 15. aprila, ministar Arben Vitia morao je potpisati ugovor sa američkom kompanijom za isporuku vakcina. On to nije učinio. Kao rezultat, očekuje se da će isporuka 500 hiljada doza cjepiva Pfizer biti odgođena za septembar. Insajder donosi detalje ovog skandala Arbena Vitija.\nInsajder je dostavio komunikacijski dosije i ugovor koji otkrivaju nemar države da finalizira sporazum.\nU dosijeu komunikacija i pregovora između Ministarstva zdravlja i proizvođača vakcine protiv Covid Phizer i BioNtch, uključujući ugovor koji je ponudila američka kompanija sa svim uslovima kojih se Kosovo mora pridržavati.\nZemaj je obavijestio kompaniju Pfizer da će od 22. marta morati uspostaviti kontakt s novim ministrom Arbenom Vitinom nakon formiranja nove vlade, gdje će biti ovlašten za nabavu i pregovaranje o cjepivima.\n“Istovremeno, takođe tražim da vas moj naslednik odmah kontaktira u vezi s nastavkom kontakta za primanje dugo očekivanih vakcina od nas”, navodi se u paragrafu Zemajevog e-maila upućenog dotičnoj kompaniji.\nNakon ove komunikacije, Pfizerov e-mail za Vitiju je odmah poslan s informacijama o potpisivanju ugovora za 15. april.\nTamo je poslao nacrt ugovora na potpisivanje.\nU prilogu se nalazi Uslovni dokument („HoTs“) za kosovsko preduzeće Pfizer sa Kosova koje je predložilo sticanje Komirnate.\nOvaj sporazum važi petnaest (15) kalendarskih dana od podnošenja ovog dokumenta Ministarstvu zdravlja Kosova (tj. 15. aprila 2021.) Pozvaćemo vas da pregledate dokument i budete blizu da biste o njemu razgovarali na vašem pogodnost “, kaže se u e-poruci kompanije Pfizer poslanoj Vitiju.\nE, ministar Vitija nije vratio e-poštu američkim proizvođačima. Kao rezultat, isporuka 500 hiljada vakcina na Kosovu je ugrožena.\nU ugovoru između ministarstva i Pfizera i BioNtecha, koji je obezbedio Insider, gde je precizirano da će Kosovo primiti preko 500 hiljada doza vakcina, samo ako ministar Vitia potpiše ovaj ugovor.\nProgram privremene isporuke, prema sporazumu, prvo mora dobiti uslovno odobrenje Konačnog sporazuma, predviđa i druge akcije države Kosovo. Obavezan da registruje proizvod kod Agencije za medicinske proizvode na Kosovu do 30. aprila 2021.\nPrema ugovoru, isporuka 500 hiljada doza vakcina vršit će se u tri faze:\nPrva faza: Pedeset i hiljadu četiristo osamdeset (51.480) procijenjenih doza otpremljenih u drugom kvartalu 2021;\nDruga faza: Procijenjene doze otpremljene u trećem kvartalu 2021. godine za dvije stotine dvadeset i pet hiljada (225.810); I\nTreća faza: Procijenjene doze otpremljene u četvrtoj četvrtini 2021. godine, dvije stotine dvadeset i tri hiljade četiri stotine sedamdeset (223.470).\nBudući da potpisivanje za isporuku ovih doza vakcina još nije izvršeno, tada se isporuka odgađa za 30. septembar.\n“Ako se uslovno odobrenje dobije nakon 30. aprila 2021. godine, ali prije 30. septembra 2021. godine, tada će se privremeni raspored isporuke premjestiti u skladu s tim i prilagoditi tako da odražava kašnjenje između 30. aprila 2021. godine i datuma uslovnog odobrenja.” Navedeno je u uslovi ugovora.\nIspod su uslovi za potpisivanje ugovora:\nMinistar Vitia govori o mjerama poduzetim u borbi protiv pandemije


Ana Dabović je rekla da će ovaj turnir pokazati gde je srpski tim u odnosu na najjače reprezentacije.\n- Turnir u Francuskoj treba da nam pokae gde smo, koliko smo do sada radile i koliko jo i na čemu treba da radimo i mislim da ce biti najbolja priprema za Evropsko prvenstvo do sada. Radimo da bi bile najspremnije kada šampionat počne - rekla je Dabović.\nSrbija će grupnu fazu takmičenja na Evropskom šampionatu odigrati u Zrenjaninu gde će za protivnike imati Belorusiju, Rusiju i Belgiju.\n- U Renu cemo igrati protiv Francuskinja koje ce biti glavne favoritkinje na prvenstvu. Takođe, trudićemo se da što bolje upoznamo Ruskinje koje ce nam biti rivalke u grupi u Zrenjaninu. Na prvenstvu 2015. godine nam nisu "ležale", pa se nadam da cemo pronaći način da igramo bolje protiv njih. Sumnjam da će sve karte biti otvorene, ali će u svakom slučaju biti dobra prilika da proverimo kako možemo da se nosimo sa njima - zaključila je Dabović.\n- Očekujem da popravimo igru, da budemo bolje nego na dve utakmice koje smo odigrale protiv Slovačke i da obratimo pažnju na sve stvari na kojima trenutno radimo. Takođe želimo i da se što bolje uigramo. Igraćemo protiv tri jaka tima. To će biti prava provera za nas da vidimo šta sve treba da popravimo u naredne dve nedelje kako bi što spremnije dočekale prvenstvo", rekla je Jovanović.\nEvropsko prvenstvo počinje 27. juna, a šest prvoplasiranih ekipa obezbediće plasman na kvalifikacione turnire za Olimpijske igre u Tokiju 2020. godine.


Manekenki koja je DIVLJALA NOVIM BEOGRADOM IZREČENA KAZNA – NBGD Vesti\nManekenki koja je DIVLJALA NOVIM BEOGRADOM IZREČENA KAZNA\nAutor nbgdvesti on 17. februara 2022.\nJuče je u medijima odjeknula vest da je supruga bivšeg fudbalera Filipa Đorđevića, manekenka Jovana Švonja zaustavljena na putu pošto je vozila 196 na sat gde je bilo ograničenje 80. Najgore od svega je činjenica da je u BMW-u vozila svoju maloletnu decu od četiri i šest godina.\nAleksandar Radenković iz Uprave saobraćajne policije podsetio je gostujući u Jutarnjem programu RTS-a na slučaj poznate manekenke koja je vozila brzinom 196 na sat u Beogradu, sa dvoje dece u kolima.\nTako ekstremni slučajevi, kaže, nisu baš svakidašnji, ali su imali slučajeve da roditelji voze decu pod dejstvom alkohola i da izazovu nesreću u kojoj strada osoba u drugom vozilu.\n„Ovaj slučaj je privukao pažnju jer se radi o poznatoj osobi, mi bismo voleli da se o tome više piše i kada je reč o anonimnim osobama jer je, to poražavajuća činjenica da neko sa dvoje dece vozi 196 na sat. I to je, u krajnjem slučaju nasilnička vožnja“, istakao je Radenković.\nDodao je da je manekenka sankcionisana u skraćenom postupku, izrečena joj je novčana kazna u visini od 120.000 dinara, devet meseci zabrane upravljanja motornim vozilom, i 15 kaznenih poena, što su sankcije ispod zakonskog minimuma.\nPodsetimo, daljom kontrolom uvtrđeno je takođe da je Jovana vozila sa isteklom vozačkom dozvolom..sve u svemu policajci su „presavili tabak“ i najavili da će protiv nje podneti odgovarajuće krivične prijave.\nTim povodom oglasila se i manekenkina advokatica Iva Marković koja je u odbranu svog klijenta iznela neverovatne teze. Pretećim tonom „zamolila“ nas je objavimo ispravku i to na način, kao da je istina u ovom slučaju samo jedna i to baš ona koju nam je Iva ispričala. U tom cilju njeno saopštenje prenosimo u celini, piše Informer.\n– Jovana je vozila iz Verone za Beograd. Pre isključenja za Tošin bunar primetila je da je prati, a zatim i juri luksuzni automobil (nije bio službeni, nisu bile upaljene rotacije). Ona nije znala da je u pitanju policija, već je samo videla muškarce u kolima. Na tom delu puta vozila je preko dozvoljene brzine, ali ne više od 140 na sat. Pomislila je da je nepoznati muškarci jure iz obesti, zbog čega se uplašila za bezbednost sebe i svoje dece, jer je ranije imala jako neprijatno slično iskustvo. Podsećamo da je bilo 1:30 noću i da je bila sama sa decom, a da na putu nije bilo drugih vozila, niti bilo ko, ko bi mogao da joj pomogne.\nPolicija je uključila rotaciju tek na Gazeli (gde je ograničenje 80) i ona je odmah zaustavila auto. Smatra da je bila podstreknuta da ubrza automobil i da su je namerno zaustavili na deonici na kojoj je ograničenje 80. Kako bi postigli kvalifikaciju koja joj se stavlja na teret. Jovana nema prekršaja od ranije i osuđuje bilo kakvo nepropisno ponašanje učesnika u saobraćaju – napisala je u saopštenju advokatica Iva Marković.\nPodsetimo, da je supruga nekadašnjeg reprezentativca Srbije i fudbalera Crvene zvezde Filipa Đorđevića Jovana Švonja (31) napravila više prekršaja u noći između utorka i srede oko 1.20 časova na putu Beograd – Šid, kada je uprkos ograničenju BMW sa maloletnom decom vozila skoro 200 na sat. Takođe je utvrđeno da ona kod sebe nije imala adekvatnu vozačku dozvolu jer je bila istekla. Šta je u svemu istina utvrdiće dalja policijska istraga, preneli su domaći mediji.


Milanovic: Za regulacija Resave otvorene ponude u Becu - Srpsko pero\n– Predsednik opstine Svilajnac Predrag Milanovic, ocenio je, da je regulacija reke Resave, za koju je Evropska unija (EU) odborila 2,7 miliona evra, najveci projekat u Svilajncu za narednih deset godina.\n„Tender za radove je raspisan 19.decembra, rok za dostavu ponuda istekao je 25. januara i na Svetog Savu u Becu su otvorene ponude. Koliko je meni poznato za ovaj posao zainteresovano je sedam firmi“, rekao je Milanovich novinarima u Svilajncu. „Mi ocekujemo da ove nedelje bude prihvachena najbolja ponuda, potpisivanje ugovora i pocetak izgradnje. To je najveci projekat koji nosimo u 2017.godinu, i sigurno najvazzniji u nardenih deset godina za gradjane Svilajnca, posebno one koji zzive u gradu“, rekao je Milanovic, posle odrzane svecanosti povodom Svetog Save.\nEU je Svilajncu odobrila 2,7 miliona evra za regulaciju reke Resave kroz celu teritoriju opstine,sredstva su iz predpristupnih fondova (IPA) a investicija ide preko Agencija za razvoj Austrije (ADA).\n„Ocekujemo da se ove godine uradi gro poslova a ceo posao bude gotvo 2018.godine“, rekao je Milanovic. „Rec je od oko 15 kilometara toka reke, a regulacija podrazumeva prosirenje i nadvisenje korita u samom gradu, kompletnu rekonstrukciju korita od ulaska reke na teritoriju Sviljnca do uliva u Veliku Moravu, izradu novih nasipa kroz grad Svilajnac i atare sela Sedlare i Suboticu, i potpunu regulaciju reke kroz poljoprivredno zemljiste“, rekao je Milanovic.\nRegulacija Resave je najbitniji posao za Svilajnac ove godine, podvukao je Milanovic i ocenio da posle ovih radova gradjani ove opsstine neche imati porblema sa izlivanjem Resave, kakva je bila u maju 2014. godine. Resava je, u maju 2014. godine, donela Svilajncu nezapamchene poplave i nanela ssteu stanovnistvu i privredi vechu od 1,5 milijardi dinara. EU je, pored ovih sredstava za regulaciju, do sada pomogla Sviljancu u saniranju steta sa 1,5 miliona evra. Milanovic je dodao da che, drugi po vazznosti i vrednosti biti posao na rekonstrukciji i obnovi zdravstva, gde je planirano ulaganje 200 miliona dinara od stran Vlade Srbije i lokalne samouprave.\nProsvetarima zahvalnice i po 10.000 dinara


Biseri paraćinske opštine - izletišta Grza i Sisevac\nBiseri paraćinske opštine su izletišta Grza i Sisevac. Na Grzi se nalazi netaknuti spomenik prirode Vrelo Grze i ono je pod trećom kategorijom zaštite države. Na drugom kraju opštine nalazi se selo Sisevac mesto poznato po termama, izvorištima tople vode i ribnjacima pastrmke pa zbog svega ovoga privlači domaće turiste.\nDuž Južnog Kučaja na 18 hektara prostire se izletište Grza kod Paraćina. Netaknuta priroda sa dva jezera i Vrelom Grze privlači sve više domaćih >> Pročitaj celu vest na sajtu Radio Televizija Vojvodine << turista ali i kampera koji svoj odmor provode u hladovini pokraj vode.\n„Nama je ovde već drugo noćenje, dolazimo jako često i ovde nam je mnogo lepo, čista je priroda, lepo je jezero. Uglavnom roštiljamo i evo baš spremamo ribu iz jezera“, kaže Bojan Arsić, kamper.\n„Grza kao reka je specifična zato što je planinska i zato što ima dva jezera ali i zbog toga što u kontinuitetu, tokom cele godine i u najtoplijim danima, njena temperatura ne prelazi 14 stepeni“, kaže Darko Radojković, predstavnik Informativnog centra Turističke organizacije Paraćin.\nNa drugom kraju opštine nalazi se selo Sisevac koje je poznato kao mesto koje je još 1953. godine postalo prepoznatljivo po ribnjacima pastrmke.\n„Kalifornijska pastrmka je jako hranjiva riba, dobra je za ishranu, zdrava je i ima dosta omega 6 masti. Svi pastrmski ribnjaci u Srbiji su napravljeni na nekim izvorištima reka. Pastrmka je riba koja ne može da živi u toploj vodi, optimalna temperatura za njenu proizvodnju je nekih 11 do 16 stepeni“, kaže Boban Ilić, ,,Sisevac treme’’, opština Paraćin.\nPored ribnjaka Sisevac je selo poznato i po turizmu jer se pod zemljom mogu naći krasni izdani tople vode, a sama izvorišta su stara i po par hiljada godina.\n„Samo mesto je poznato po turizmu još od nekih sedamdesetih godina a termalna voda je postojala još za vreme Turaka čak i u nekom rimskom periodu: kasnije smo mi bušenjem jedne istražne bušotine našli vodu od 36 stepeni temperature“, kaže Boban Ilić.\n„Mnogi ljudi koji dođu u Paraćin mogu da odsednu recimo u Sisevcu ili na Grzi i da borave tu par dana, da uživaju u prirodi ali i da posete srednjovekovne manastire i da dožive jedan pun ugođaj i da provedu kvalitetno vreme u Paraćinu“, kaže Aljoša Gligorijević, direktor Turističke organizacije Paraćin.\nZbog netaknute prirode, termalnih izvora, gastro ponude i aktivnog odmora sve više domaćih turista ove godine se upoznaje sa šarenolikom ponudom opštine Paraćin.


Izmestite finale kupa iz Beograda!\nsubota, 21 maj 2011 19:42\nNOVI SAD – Događaji na finalnoj utakmici fudbalskog Kupa Srbije između Vojvodine i Partizana, koju su Novosađani napustili u 83. minutu zbog skandaloznog suđenja, još nisu dobili svoj konačan epilog. Još se ne zna ko će snositi i kakve konsekvence, a FK Vojvodina bi zbog napuštanja terena, prema pis...\nsubota, 21 maj 2011 19:38\nNOVI SAD – Uprkos jakoj kiši, puštanjem 1000 balona, Omladina Lige socijaldemokrata Vojvodine obeležila je u centru Novog Sada 9. maj Dan Evrope i Dan pobede nad fašizmom.\nČlanica Izvršnog odbora Omladine LSV Tijana Eter istakla je da nas činjenica da se ta dva važna datuma obeležavaju u jednom, pod...\nNama ne trebaju samo noći, nego godine i decenije muzeja\nsubota, 21 maj 2011 19:35\nNOVI SAD – Otvarajući izložbu kustoskinje Kristine Meneši u Muzeju Vojvodine pod nazivom „Ratna propaganda u Vojvodini 1941-1945“, Nenad Čanak je ocenio da su ovakve izložbe beskonačno važne jer su zlo fašizma i zlo nacizma nešto što se uvek može vratiti.\n- Nije važno koliko je čovek obrazovan i kol...\nUrgentno izdvojeno 400 miliona za posebno ugrožena područja\nsreda, 20 april 2011 14:10\nNOVI SAD – Pokrajinski sekretarijat za poljoprivredu, vodoprivredu i šumarstvo na čijem je čelu Daniel Petrović 8. aprila izdvojio je urgentno preko 400 miliona dinara za posebno ugrožena područja Severnog i Srednjeg Banata, kao i za ostala područja na teritoriji AP Vojvodine ugrožena podzemnim i po...\nU Srbiji nema opasnosti zbog Fukušime\nsreda, 20 april 2011 14:06\nNOVI SAD – Zbog ogromne količine radioaktivnosti u oblasti nuklearne elektrane Fukušima u Japanu, stepen opasnosti od radijacije podignut je na sedmi nivo čime je ova nesreća izjednačena sa najvećom nuklearnom katastrofom u Černobilju, 1986. godine. Uprkos tome, stanovništvo u našoj zemlji nije u op...\nElektrovojvodina krenula sa slanjem računa i na jezicima nacionalnih zajednica\npetak, 18 mart 2011 15:02\nNOVI SAD – Javno preduzeće Elektrovojvodina ubuduće će račune za struju štampati i na jezicima koji su u službenoj upotrebi u Vojvodini. Ovo je prvo javno preduzeće koje će na ovaj način pomoći nacionalnim zajednicama u pokrajini da bez smetnje koriste svoj maternji jezik. U Vojvodini je službenoj u...\nVeliko srce samohrane majke\npetak, 18 mart 2011 14:38\nBAČKA TOPOLA - Samohrana majka sa šestoro dece. U ovakvoj krizi to zvuči gotovo neverovatno, a ako se tome pridoda da su samo dvoje njena biološka deca, a da su četvoro deca sa posebnim potrebama koja kod nje žive u hraniteljskoj porodici, priča dobija herojski zaplet. Reč je o Hajnalki Virag Malack...\npetak, 18 mart 2011 14:35\nNOVI SAD – Forum žena Lige socijaldemokrata Vojvodine pozvao je nadležne da hitno preduzmu sve mere kako bi se odmah zaustavila praksa pojedinih poslodavaca da mlade žene prilikom primanja u radni odnos uslovljavaju obećanjem da neće rađati. Takođe, skrenuta je pažnja i na sve učestaliju praksu da ...\nOmogućite izbore, ili ćemo ih zakonski izboriti\nponedeljak, 21 februar 2011 06:10\nTEMERIN – Opštinski odbor Lige socijaldemokrata Vojvodine Temerin će pokrenuti sve ustavne, zakonske i građanske inicijative, kako bi sprečili grubo kršenja opšteg prava izbora, koje je uspostavljeno Ustavom i zakonima Republike Srbije – poručili su temerinski ligaši u saopštenju 14. februara. Oni s...\nI nastavnici na udaru nasilnih đaka\nponedeljak, 21 februar 2011 06:06\nNOVI SAD – Istraživanje koje je tokom prošle godine sproveo Odsek za psihologiju Filozofskog fakulteta u Novom Sadu, pokazalo je da je gotovo četvrtina srednjoškolaca u Vojvodini imala nekakvo iskustvo vršnjačkog nasilja za vreme pohađanja srednje škole, ali i da je više od četrdeset odsto nastavnik...


RTCG - Radio Televizija Crne Gore - Nacionalni javni servis :: Politika :: "Formiranje manjinske vlade nije u skladu sa Ustavom"\n19. 01. 2022. 13:14 >> 13:17 4\nOvako najavljeno i zamišljeno formiranje nove, manjinske vlade, nije u skladu sa Ustavom. Prekršilo bi se više članova najvišeg pravnog akta koji su međusobno povezani, poručio je lider Ujedinjene Crne Gore, Goran Danilović.\n"Dužni smo da branimo i slobodu i državu", naglasio je Danilović.\nUkoliko predsjednik Skupštine i Vlada budu istrajni u namjeri da to ne dozvole, kako kaže, imaće i bezrezervnu podršku Ujedinjene CG.\n"Naša obaveza je da ne dozvolimo pravno nasilje. Niko od nas nema pravo da se povuče pred ucjenama i političkom korupcijom", navodi Danilović.\nPodsjetio je da je većina poslanika pokrenula inicijativu "nepovjerenja" predsjedniku Crne Gore Milu Đukanoviću zbog kršenja Ustava.\n"Među onima koji su glasali za bile su i dvije trećine potpisnika Memoranduma. Sve dok se ne izjasni Ustavni sud o njegovoj povredi Ustava njegov legitimitet u Skupštini ne postoji", zaključio je Danilović.\nGoran Danilović UCG manjinska vlada


Uhvaćen vinski voz za EU - vino.rs\nnedelja, 11 januar 2015 12:43\nNegotinska Krajina, Turistička organizacija Srbije,\nNaime radi se o tome, da je po prvi put na našim prostorima određeni vinsko-geografski lokalitet uskladio sve nephodne parametre da bude zvanično priznat na evropskoj vinsko-vinogradarskoj sceni što će uz lakše prepoznavanje vina sa tog prostora eventualno omogućiti i lakši proboj na ujedinjeno tržište.\n- Tema ove konferencije je rezultat rada nekoliko institucija, istakao je na početku Darko Jakšić, rukovodilac grupe za vinarstvo i vinogradarstvo u Ministarstvu poljoprivrede i zaštite životne sredine, dok je Danilo Golubović, državni sekretar u ovom ministarstvu i prodžekt lider na projektu uspostavljanja sistema geografskog porekla podsetio da je uspostavljena nova rejonizacija, uz veliku pomoć domaćih i italijanskih stručnjaka, a sve kako bi proizvođači vina lakše došli do ovih oznaka. U oblasti geografskog porekla vina obezbeđene su brojne pogodnosti, od besplatnog upisa u vinogradarski registar, kontrole proizvodnje vina, laboratorijskog ispitivanja i senzorskog ocenjivanja bez troškova, do mogućnosti refundacije dela troškova za izradu studije za vina.\n- Veliki korak napravljen je na uspostavljanju proizvođačke organizacije, domaća vinska regulativa je jedna od najusklađenijih sa evropskim zakonodavstvom, udruženja su organizovana u skladu sa najnovijim regulativama EU, pa se može reći da su po tom pitanju naši vinari ispred vremena, a ova geografska oznaka je dobar orjentir pri kupovini u prodavnici, zaključio je Golubović svoje izlaganje.\nOvu konferenciju u saradnji sa Ministarstvom poljoprivrede i zaštite životne sredine Republike Srbije organizovao je projekat ”Opštinski ekonomski razvoj u istočnoj Srbiji” ispred nemačke organizacije za međunarodnu saradnju GIZ. Prisutan je bio Aleksandar Grunauer, vođa ovog projekta, kao i Karl-Hajnc Fogel, projekt menadžer za poljoprivredu, ruralni razvoj i zaštitu životne sredine u delegaciji EU u republici Srbiji, a prisutnima su se takođe obratili Saša Jović, predsednik Udruženja proizvođača vina sa oznakom geografskog porekla „Knjaževac” kao i Nikola Mladenović Matalj, predsednik Udruženja proizvođača vina sa oznakom geografskog porekla „Negotinska Krajina”.


Saopštenje Pogrebne službe Javno komunalnog preduzeća „Čistoća i zelenilo“ Zrenjanin -\nSaopštenje Pogrebne službe Javno komunalnog preduzeća „Čistoća i zelenilo“ Zrenjanin\nZbog korona virusa, ispraćaji pokojnika samo uz prisustvo članova porodice.\nU Pogrebnoj službi Javno komunalnog preduzeća „Čistoća i zelenilo“ Zrenjanin, preduzeli smo sve higijenske i sanitarne mere zaštite zaposlenih i gradjana od moguće zaraze ili prenosa korona virusa, u skladu sa preporukama Vlade Republike Srbije i Gradskog štaba za vanredne situacije .\nSvi zaposleni u Pogrebnoj službi upoznati su sa merama zaštite na radu koje se primenjuju u datim situacijama, te merama samozaštite od moguće zaraze u kontaktu sa drugim osobama.\nPreporučujemo gradjanima da se ispraćaji pokojnika obavljaju uz prisustvo članova porodice odnosno što manjeg broja osoba, kako bi se izbegli rizični kontakti , usled pandemije zaraze korona virusom.\nNa svim gradskim grobljima, istaknute su pisane preporuke gradjanima da se saučešće porodici pokojnika izražava samo naklonom, bez rukovanja i drugih fizičkih kontakata, kako bi se smanjila mogućnost zaraze i prenosa korona virusa te da se održava medjusobna fizička udaljenost , u skladu sa preporučenom, većom od dva metra.\nMolimo gradjane da za sva pitanja, molbe i druge poslove u Pogrebnoj službi , koriste mogućnost kontakta putem telefona ili elektronske pošte, kako bi se smanjio broj nepotrebnih fizičkih kontakata sa zaposlenima. U slučaju dolaska u prostorije Pogrebne službe odnosno prodavnice pogrebne opreme na adresi:Zrenjanin, Svetosavska br.25., molimo gradjane da se pridržavaju preporučenih mera zaštite zdravlja.\nUkoliko u predstojećem periodu budu izdate nove preporuke nadležnih organa, vezane za zaštitu od zaraze i prenosa zaraze korona virusom, blagovremeno ćemo obaveštavati gradjane o istima, putem sredstava javnog informisanja kao i pisanim putem , isticanjem obaveštenja na vidnim mestima na gradskim grobljima.\nZa sve informacije i usluge Pogrebne službe, molimo da se koriste sledeći kontakti: office@jkpciz.co.rs; pogrebno@jkpciz.co.rs ili telefoni broj:023/525-737, 023/561-473 , 023/542-906 i 066/866-0-300.


SUĐENJE ZA UBISTVO SLAVIŠE KRUNIĆA POČINJE 24. FEBRUARA | Hayat.ba\nGlavni pretres u slučaju ubistva banjalučkog privrednika Slaviše Krunića i radnika obezbjeđenja Žarka Pavlovića te ranjavanja Gorana Ilića, zakazan je za 24. februar.\nU Okružnom sudu Banja Luka danas je održano pretpretresno ročište koje je bilo zatvoreno za javnost. Tokom glavnog pretresa u ovom slučaju biće saslušana četiri svjedoka, javlja Anadolu Agency (AA).\nOptuženi Benedi Đukanović, Emilio Baldo i Rodoljub Gajić ranije su negirali krivicu. Protiv njih je Posebno odjeljenje za suzbijanje korupcije, organizovanog i najtežih oblika privrednog kriminala podiglo optužnicu zbog krivičnog djela teško ubistvo Slaviše Krunića i radnika njegovog obezbjeđenja Žarka Pavlovića. Optužnicu protiv Benedija Đukanovića, Emilija Balde i Rodoljuba Gajića potvrdio je Okružni sud u Banjoj Luci.\nĐukanović, Baldo i Gajić terete se da su u periodu od početka 2019. godine do 22. aprila na području opštine Laktaši, zajedno sa, sada pokojnim Željkom Kovačevićem, po prethodnom dogovoru organizovali i 22. aprila 2019. godine, u večernjim časovima ubili Slavišu Krunića u blizini njegove porodične kuće u Glamočanima. Prema optužnici, ubistvo su iz automatskih pušaka izvršili Ðukanović i Kovačević, dok je Baldo bio osmatrač i dojavljivač. Rodoljuba Gajića, koji je bio zaposlen u Krunićevoj kompaniji “Sector Security” i lično obezbjeđenje njegove supruge i djece terete za pomaganje u izvršenju ubistva. Svi optuženi se nalaze u pritvoru.


Energetska bezbednost moguća samo uz ekološke standarde\nObrenovac, 1. decembar 2020.\nPotpredsednica Vlade Republike Srbije i ministarka rudarstva i energetike Zorana Mihajlović prisustvovala je danas, zajedno sa ministarkom za zaštitu životne sredine Irenom Vujović, postavljanju kamena temeljca za izgradnju postrojenja za odsumporavanje dimnih gasova za TE „Nikola Tesla“.\nPočetku radova prisustvovali su i direktor EPS-a Milorad Grčić, direktor kompanije „Micubiši pauer“ Šiničiro Micujama i ambasador Japana u Srbiji Tokahita Kacumata.\nMihajlović je tom prilikom poručila da neće biti dovoljno električne energije ako se oslonimo samo na proizvodnju iz uglja.\nEnergetska bezbednost jednako je važna kao i ekološka i ako nemamo ulaganja u smanjenje emisija štetnih gasova TE neće moći da nastave da rade, rekla je potpredsednica Vlade.\nSve ovo je moralo da se rešava mnogo pre, ali važno je da smo počeli i svi projekti u EPS-u realizovaće se mnogo brže, kako ovaj, tako i projekat odsumporavanja u Kostolcu, istakla je Mihajlović.\nOna je dodala da su godišnje emisije sumpor-dioksida 300.000 tona, odnosno šest puta više nego što je dozvoljeno i po našim i EU zakonima.\nI ako stavimo sa strane EU, naš zadatak je da očuvamo zdravlje građana. U narednom periodu redefinisaćemo investicione planove, jer činjenica da je EPS do sada uložio 319 miliona evra u zaštitu životne sredine nije ohrabrujuća. Mora da se radi brže, ulaganja i životnu sredinu znače i opstanak EPS-a, poručila je ona.\nPotpredsednica Vlade je ujedno najavila da resorno ministarstvo radi na uvođenju eRudarstva i eEnergetike.\nŽelimo da digitalizujemo sve – od dozvola, prava, licenci, dokumenata kako za pravna lica, tako i za građane, čime stvaramo prostor za ulaganje u energetski sektor, rekla je ona.\nMihajlović je navela i da je sporazum za unapređenje distributivne mreže, koji je nedavno potpisan sa Francuskom, važan jer nam pomaže da lestvicu u infrastrukturi podignemo visoko.\nU energetici to znači automatizaciju distributivne mreže, jer, iako smo smanjili gubitke, oni iznose 11,5 odsto. Ako ih saberemo sa gubicima na visokonaponskim mrežama, onda je to godišnje gubitak od 250 miliona evra, rekla je ona.\nVažno je da ulažemo u distributivnu mrežu kako bismo smanjili gubitke i taj novac uložili u druge stvari, istakla je Mihajlović.\nVujović je podsetila na to da je prošle godine otpočela izgradnja postrojenja u TENT A i da će to doprineti zaštiti ekologije.\nOvim projektom smanjuje se emisija sumpor-dioksida na minimum. Prilagođavamo i regulative i propise sa EU i ovakva postrojenja doprinose bržem delovanju i usaglašavanju sa EU, rekla je ona.\nNaš imperativ je zaštita životne sredine i bolji kvalitet vazduha, a sve zbog zdravlja građana Srbije, rekla je Vujović.\nGrčić je rekao da je ovo važan dan za to javno preduzeće i da će se početkom realizacije projekta odsumporavanja, trećeg ovog tipa u Srbiji, smanjiti nivo zagađenja vazduha sa 80.000t na 4.500t godišnje.\nVrednost projekta je 210 miliona evra, od toga 120 miliona evra će se realizovati kroz rad srpskih firmi, što je značajno i za naš BDP, kojem EPS doprinosi sa tri odsto direktno i tri odsto indirektno. Ovakvi projekti garantuju budućnost TE i energetsku stabilnost, naveo je on.\nMicujama je istakao da, uz ogromne napore Vlade Srbije i EPS-a, ovaj projekat konačno može da bude realizovan.\nNaša dokazano najsavremenija tehnologija za odsumporavanje, kako je naveo, biće korišćena i na TENT B i siguran sam da ćemo doprineti zaštiti životne sredine u Srbiji.\nObezbedićemo pravovremenu realizaciju projekta i moderno postrojenje, koje će biti još jedan simbol prijateljstva Srbije i Japana, rekao je Micujama.


Novi Bečej: Većnici podržali povećanje cene vode i odnošenja smeća\nDanas je održana 9. sednica Opštinskog veća opštine Novi Bečej.\nPrema rečima predsednika opštine Saše Maksimovića, građanima će svakako biti najzanimljivije predloženo povećanja cena proizvodnje i distribucije vode i odvođenja i prečišćavanja otpadnih voda za kategoriju domaćinstava za 9 posto, kao i povećanje cena komunalnih usluga sakupljanja i transporta komunalnog otpada za 6 posto.\n"JP „Komunalac“ nije menjao cenu vode od 2013. godine. Zbog cene rada i troškova koji su nastali u međuvremenu odobreno je to povećanje. Ističem da privrednicima nije povećana cena vode, već dakle samo građanstvu. Povećanja cene od 6 odsto za iznošenje smeća od strane firme „Brantner - otpadna privreda“ se ne odnosi na socijalne kategorije stanovništva."\nIzmeđu ostalog, na Opštinskom veću je utvrđen i predlog Lokalnog akcionog plana za poboljšanje položaja Roma na teritoriji opštine Novi Bečej za period od 2021. do 2025. godine, a takođe su utvrđeni i predlozi Rešenja brojnih preduzeća, ustanova i Mesnih zajednica.\nSutra, u četvrtak 24. decembra će biti održana 4. sednica Skupštine opštine Novi Bečej na kojoj će najznačajnija tačka dnevnog reda biti donošenje budžeta za 2021. godinu koji je projektovan na 877 miliona dinara.\nNaredne nedelje je planirana još jedna sednica SO Novi Bečej, poslednja u ovoj godini.


Dodik: Konsenzus o evropskom putu je vrijedno dostignuće BiH - Grad Trebinje\nDodik: Konsenzus o evropskom putu je vrijedno dostignuće BiH\nOn je izrazio zahvalnost EU za pomoć u vremenu pandemije korona virusa. “Mi smo dio zajedničkog projekta nabavke vakcina i za BiH, mada pokušavamo da to učinimo i na druge načine, kao svi u svijetu. Željno iščekujemo rješenje sa vakcinama kako bi zaustavili ovu pošast i da počnemo da smanjujemo negativne efekte na naš razvoj, a oni su veliki”, naglasio je Dodik.\nOn je upozorio da je BiH izgubila ogromne javne prihode zbog epidemije virusa korona. “Dio toga smo rješavali kroz aranžman sa MMF-om i sa Evropskom komisijom, ali je očigledno da je to istrošeno i da nam treba novi paket pomoći kako bi mogli da prevaziđemo izazove u nekoliko narednih mjeseci”, naveo je predsjedavajući i srpski član Predsjedništva BiH.\n“O Dejtonskom sporazumu pričaju istoričari, nauka, ali treba da se ubacimo na evropski put, a on ne može da bude bez ‘dejtonskog balansa i konsenzsa’ koji je uspostvljen kao odnos u političkim odlukama kroz mehanizam koordinacije koji je donesen naporima Evropske komisije. Time smo uspjeli da riješimo mnoga pitanja i nastavićemo to da radimo”, poručio je Dodik.\nDodik i Vukanović javnoj kuhinji “Obrok ljubavi” donirali hranu i higijenske proizvode\nadmin 31 Marta 2021 31 Marta 2021\nDodik razgovarao s episkopom Dimitrijem\nadmin 30 Marta 2021


SRBI ZGROŽENI: Abazović danas sjedio sa Kurtijem nakon jučerašnjih nemira na Kosovu i nije branio Srbe – Portal Luca\n“Ukoliko zaista želimo da naše države postanu punopravne članice EU i da živimo u skladu sa evropskim vrijednostima, moramo promijeniti način ponašanja. Ne možemo na svojim granicama vidjeti neprijatelje, već prijatelje i partnere na zadatku izgradnje ekonomski jačeg regiona. Naš cilj je da granice budu nevidljive, da poboljšamo mobilnost i obnovimo porušene mostove prijateljstva među državama Balkana”, izjavio je Dritan Abazović, vicepremijer Vlade Crne Gore u Skoplju gdje se održava Western Balkan Summit.\nU ovoj izjavi Abazovića ne bi bilo ništa sporno, da pored njega na Samitu nije sjedio i premijer države Kosovo Aljbin Kurti, pišu srpski mediji.\nDan poslije „nasilja koji su Kurtijevi teroristi izvršili nad golorukim srpskim narodom na Kosmetu“, navode, crnogorski vicepremijer i lider Zelene URE „nije našao za shodno da promukne jednu riječ osude za jezive scene od juče“.\n“Moramo pomjeriti fokus sa negativnih tema koje svakodnevno truju javni prostor, na one koje su zaista bitne, a koje se tiču izgradnje nezavisnih institucija, bolje distribucije pravde, infrastrukturne povezanosti, kao i borbe protiv organizovanog kriminala i korupcije“, ukazao je potpredsjednik Vlade.\nGlasno jučerašnje ćutanje Vlade Crne Gore, njenog premijera i vicepremijera, kao i ogromne većine ostalih partija, osim jasne reakcije Demokrtaskog fronta, jeziva je i zabrinjavajuća činjenica, tvrde.\nSrpski mediji pišu da Abazović „sjedi pored Kurtija, koji na mirne Srbe svako malo šalje do zuba naoružane teroriste, koji provociraju i pucaju na narod“, a dok govori o “trovanju javnog prostora”, kažu, „ne misli na bojne otrove, šok bombe i suzavce kojima su Kurtijevi specijalci zasuli srpski narod juče na Kosmetu“. O teško ranjenom Sofronijeviću i krvi je pala juče, Abazović opet ni slova, ni riječi osude, izričiti su.\nO “nevidljivim granicama” vicepremijer Abazović bi pored Kurtija, mogao i morao da priupita i albanskog premijera Edija Ramu šta je mislio kada je prije samo neki dan (opet) rekao da mu je san ujedinjenje Kosova i Albanije u jednu, zajedničku državu.


Tepić: Protesti nisu propali, prešli su u drugu fazu | Autonomija\nTepić: Protesti nisu propali, prešli su u drugu fazu\n"SSP će za desetak dana izaći sa Deklaracijom o pomirenju između Srba i Albanaca"\nPotpredsednica Stranke slobode i pravde (SSP) i poslanica Marinika Tepić najavila je danas da će ta stranka izaći za desetak dana sa Deklaracijom o pomirenju između Srba i Albanaca koja je ta stranka predložila kao rešenje koje bi trebalo da usvoje i srpska i kosovska skupština.\nMarinika Tepić je emisiji „Utisak nedelje“ kazala da je ta Deklaracija početak procesa pomirenja dva naroda.\n„Sedam godina nismo ni milimetar bliži rešenju Kosova“, ocenila je Tepić i dodala da je pitanje Kosova osetljivo i nerešeno.\nGovoreći o protestima „Jedan od pet miliona“, Tepić je kazala da oni nisu „propali i da su prešli u drugu fazu“.\n„Ne da nisu pukli, nego su prešli u drugu fazu“, ocenila je Tepić i dodala da je pre pet meseci bilo teško zamisliti iste.\nOna je kazala da su pritisci tih protesta smenili predsednike opština Grocka i Brus, ali i da su protesti počeli da „sateruju Aleksandra Vučića uza zid“, dodajući da Vučić svakodnevno najavljuje vanredne izbore, ali ih ne raspisuje.\n„Ovi prtoesti incirali su i njegovu kampanju (‘Budućnost Srbije’), rekla je Tepić i dodala da je ta kampanja „kontramiting na aktuelne proteste“.\nDramski pisac Nenad Prokić naveo je da ne veruje i ne učestvuje u protestima i da opozicija na tim protestima „nema minimum iskrenosti u politici i da su to ljudi koji su već imali priliku da nešto urade“.\n„Oni su Kosovo više od Vučića, ja sam u svemu protiv Vučića osim u Kosovu“, rekao je Prokić i dodao da je Vučić „jedini političar koji to može da potpiše, ali da ga treba rušiti po svim ostalim stvarima“.\n„Sa Đinđićem nismo uspeli sa pištaljkama, nećemo ni sa Boškom Obradovićem“, rekao je Prokić i dodao da su tadašnji protesti sa Zoranom Đinđićem bili svakog dana, a ne „vikend protesti“.


Sada i zvanično: Stigla i treća zvezdica! - Sportske novosti\nNaslovna Fudbal Novosti Fudbal Sada i zvanično: Stigla i treća zvezdica!\nSada i zvanično: Stigla i treća zvezdica!\nCrvenoj Zvezdi je priznata tituala osvojena 1946. godine, te “crveno beli” mogu da se pohvale brojkom od čak 30 osvojenih titula. Skupština Fudbalskog saveza Srbije je verifikovala titulu, te će fudbaleri kluba iz Ljutice Bogdana imati 3 zvezdice iznad grba kluba na svojim dresovima.\nOd ukupno 44 člana skupštine, 10 je bilo uzdržano, a šest protiv, dok je 28 bilo za priznavanje titule. Terzić se zahvalio svima koji su se zalagali za priznavanje titule, te je za javnost izjavio sledeće: “Želim da se zahvalim svima u klubu koji su učestvovali i istrajavali u ovoj inicijativi kluba i doprineli da se dvogodišnji trud i napor konačno realizuje. Argumentima smo dokazali da dileme nema – Crvena zvezda je šampion Srbije 1946. godine“.\ntitula šampiona Srbije\nPrethodni tekstNBA predlog: Bucks – Raptors\nSledeći tekstPoznat prvi finalista Kupa Srbije\nLepe vesti za šampiona Srbije!


Obilježavanje ZAVNOBIH-a kao dana državnosti BiH, zloupotreba istorije – mojKontakt portal – Radio Televizija Kontakt\nMastilović pojašnjava da je Prvo zasjedanje ZAVNOBIH-a potrebno vratiti u istorijski kontekst kojem i pripada, odnosno u kontekst postepenog preuzimanja vlasti KPJ putem revolucije u okupiranoj Jugoslaviji.\nTada je formirana nova socijalistička Jugoslavija kao “državna zajednica ravnopravnih naroda”, kako je odlučeno na Drugom zasedanju AVNOJ-a, a ne zajednica suverenih država – socijalističkih republika.\nMastilović napominje da se danas u djelu političke i intelektualne elite u Federaciji BiH najčešće i najradije citira 5. tačka rezolucije ZAVNOBIH-a u kojoj se kaže da BiH “nije ni srpska, ni hrvatska ni muslimanska nego i srpska i muslimanska i hrvatska”, valjda misleći (što je potpuno pogrešno), da upravo to izražava njihovo zalaganje za unitarnu BiH”.\nOn ukazuje da se, istovremeno, potpuno ignoriše 4. tačka iste rezolucije gdje se doslovno kaže: “Narodi BiH stvaraju u zajednici sa ostalim narodima Jugoslavije novu demokratsku federativnu Jugoslaviju slobodnih i ravnopravnih naroda, u kojoj će biti zajamčena puna ravnopravnost svim njenim narodima”.\n“Dakle, ‘narodi BiH’, zajedno sa ostalim narodima, stvaraju Jugoslaviju, ‘državu slobodnih i ravopravnih naroda’, a ne zajednicu suverenih država, kako se u dijelu bošnjačke političke i intelektualne elite pokušava danas interpretirati”, pojašnjava Mastilović.\nOn naglašava da je velika laž da je na prvom zaedanju ZAVNOBIH-a 25/26. novembra 1943. BiH “definisana kao jedinstvena i nedeljiva država”, kako se tvrdi u Federaciji BiH, i da je to odmah jasno svakome ko god pročita rezoluciju koju je ZAVNOBiH usvojio.\n“Svaka tačka Rezolucije ZAVNOBIH-a, osim prve, počinje sa ‘Narodi BiH…’, a nijedna ne počinje sa ‘Država BiH’ i taj termin se nigde uopšte i ne pominje u Rezoluciji. Prema tome, ne postoji nijedna riječ u Rezoluciji ZAVNOBiH-a gdje je na bilo koji način pomenuto eventualno `obnavljanje` neke državnosti BiH”, naglašava Mastilović.\nPrema njegovim riječima, i rukovodstvo KPJ bilo je podijeljeno o tome da li BiH uopšte treba da dobije status federalne jedinice u budućoj federalnoj Jugoslaviji.\n“Čak su i najveći zagovornici ideje da BiH bude šesta republika jugoslovenske federacije, poput Rodoljuba Čolakovića, u pripremama za održavanje ZAVNOBiH-a, govorili samo o autonomiji BiH u okviru Jugoslavije, pri tome naglašavajući da njihovo shvatanje autonomije ‘nema ništa zajedničkog s parolom autonomije bosanskog begovata”, precizira Mastilović.\nOn napominje da BiH na Prvom zasjedanju ZAVNOBiH-a nije uopšte ni definisana kao federalna republika u sastavu Jugoslavije, a i da jeste, to ne bi bilo ništa novo, jer ne treba zaboraviti da je BiH imala do 1924. godine status posebne administrativne jedinice i u Kraljevini SHS, kojom je upravljala prvo Narodna vlada, pa Zemaljska vlada, a zatim Pokrajinska uprava za BiH.\nAko neko već hoće da karikira istoriju, navodi Mastilović, onda bi bilo logičnije slaviti 1. novembar 1918. godine kao dan državnosti, jer je tog dana imenovana prva Narodna vlada u čitavoj istoriji BiH, a na njenom čelu se nalazio Atanasije Šola.\nMastilović upozorava da je druga velika laž koja se vezuje za Rezoluciju ZAVNOBiH-a to da je obnovila državnost BiH i to, ništa manje, nego u njenim “istorijskim” granicama. On napominje da taj dokument ne poznaje nikakve granice BiH, a pogotovo ne njene državne granice.\n“Ako neko danas misli da su predstavnici srpskog naroda iz BiH na prvom zasjedanju ZAVNOBiH-a, a oni su činili više od polovine ukupnog broja većnika sa pravom glasa, stvarali te 1943. godine suverenu državu BiH i granicu na Drini, onda je onaj koji tako misli u – velikoj zabludi”, precizira Mastilović.\nOn pojašnjava da je granicu na Drini srpskom narodu u BiH uvek nametao okupator, počevši od turskog, preko austrougarskog pa do njemačkog, i na kraju ustaše i zbog toga je kroz istoriju predstavljala njegovu najgoru noćnu moru.\nMastilović podsjeća da je srpski narod u BiH u toku Drugog svjetskog rata podnio daleko najveće žrtve u antifašističkoj borbi, što je i u rezoluciji ZAVNOBiH-a eksplicitno naglašeno u 3. tački, gdje se, između ostalog, kaže:\n“Srpske mase, koje sačinjavaju većinu u Narodnooslobodilačkoj vojsci i koje su dale najviše žrtava, danas stoje odlučno uz narodnooslobodilački pokret”.\nMastilović napominje da je to posebno važno naglasiti, zbog toga što danas isti oni koji se u Sarajevu, samo deklarativno, kunu u ZAVNOBiH, svim silama pokušavaju minimizirati antifašističko opredjeljenje naroda koji je najviše stradao od nacizma i fašizma i najviše doprinio, na ovim prostorima, borbi protiv njih.\nOn ukazuje na paradoks da tim istim sarajevskim ljubiteljima antifašističkih tradicija ni najmanje ne smeta činjenica da u Federaciji BiH škola nosi ime jednog esesovca, a usred Sarajeva javno i legitimno se rehabilituju i slave ljudi, kao što je Krunoslav Draganović, koji su spašavali ustaške i nacističke genocidne zločince nakon Drugog svjetskog rata i bili među ideolozima ustaške genocidne politike.\nFoto: Muzej ZAVNOBIH-a


14. septembra 2020. - Page 3 of 3 - Leutar.net\nTrebinjac Blažo Šupljeglav-Blaka vratio je 1.500 KM, novca koji nije potrošen za njegovo liječenje, Fondu solidarnosti HET-a koji mu je donirao novac. Prema njegovim riječima, ovo je zajednički gest njega […]\nUz ove sobne biljke zaboravite na vlagu u kući!\nBoravak u prostoriji sa puno vlage nije dobar za zdravlje. Tamo gdje je vlaga, obično se nalazi i buđ, koja i te kako utiče na zdravlje, izazivajući simptome groznice, glavobolje, […]\nLIČNI STAV – RADE CRNOGORAC: КAКO UMIRE HERCEGOVINA?\nU našoj istoriji stradanja ima mnogo mučnih i jezivih prizora, ima mnogo herojskog i mučeničkog, mnogo žrtvovanja – kojima, izgleda, nema ni kraja ni broja. Premda je skoro čitava naša […]


Svetski trendovi u dizajnu nameštaja i kod nas\n07.11.2017. 12:00h 07.11.2017. 11:41h\nTrendovi i tendencije u dizajnu nameštaja koje su postavljene na svetskim sajmovima kao što je sajam u Milanu mogu se videti i kod domaćih proizvođača. Sa ciljem da prate i osluškuju potrebe domaćih kupaca, naši proizvođači pokušavaju da inoviraju svoju ponudu i idu u korak sa postavljenim trendovima.\nLuksuzni nameštaj, koji izgleda savremeno i prijatno za oko, dostupan je i na našem tržištu. Idealna prilika da se uverite u to jeste predstojeći Beogradski sajam nameštaja koji se ove godine održava od 07. do 12. novembra. Ovo je jedan od najvažnijih događaja u Jugoistočnoj Evropi, gde će se publici predstaviti veliki broj kako inostranih izlagača, tako i domaćih proizvođača nameštaja.\nDomaća kompanija koja donosi svetske trendove\nJedna od domaćih kompanija koja konstantno radi na inovaciji svojih proizvoda i prati svetske trendove u industriji nameštaja jeste kompanija Atlas iz Užica, tačnije Sevojna. Njihov luksuzni nameštaj je u rangu sa modelima najpoznatijih svetskih brendova, a u njihov kvalitet i unikatan dizajn možete se uveriti ukoliko ih posetite u hali 1 Begradskog sajma gde će biti izloženi njihovi modeli. Pored toga, Atlas će ove godine biti i u hali 3, gde će se predstaviti na jedan nov i potpuno drugačiji način. Najavljen je i poseban modni performans za 09.11. gde će posetioci sajma moći da pogledaju 12 modnih kreacija koje su pravljene od repromaterijala koji se koriste upravo u proizvodnji Atlasovih proizvoda. Početak performansa zakazan je za 18h.\nVeliki izbor najkvalitetnije kože i štofa\nAtlas po uzoru na najveće svetske trendove, za tapaciranje svojih proizvoda koristi najkvalitetniju italijansku kožu (teleći boks) i najkvalitetnije štofove. Kupcima nudi veliki izbor ne samo boja, već mogućnost da biraju između štampanih koža gde je lice svuda identično do kože gde se finalna obrada radi ručno. Kada je reč o štofovima, ponuda je toliko raznovrsna da kupac može naći štof u skoro svakoj boji i teksturi koju zamisli. Upravo zbog toga su Atlasovi modeli unikatni i jedinstveni.\nPored već prepoznatljivih ugaonih garnitura, fotelja i kreveta, Atlas zahvaljujući uspešnoj saradnji sa italijanskim proizvođačem IDP Italia nastavlja da napreduje i razvija nove modele koji se takođe mogu videti ne samo na sajmu već i u njihovim prodajnim salonima.


Roćen: Nijesam vlasnik ‘Bemaksa’ | PCNEN\nRoćen: Nijesam vlasnik ‘Bemaksa’\nObjavljeno: 31.12.2009, 11:42h\nMinistar inostranih poslova Milan Roćen je demantovao spekulacije da je jedan od vlasnika građevinskog preduzeća Bemaks. "To su gluposti. To je isto kao da ja kažem da ste vi, recimo, vlasnik Splendida", kazao je Roćen u intervjuu za praznično izdanje dnevnika Dan. Roćen je rekao da među vlasnicima toga preduzeća nije niko ni od "uže, ni od šire" porodice.\nMinistar inostranih poslova Milan Roćen je demantovao spekulacije da je jedan od vlasnika građevinskog preduzeća Bemaks.\n"To su gluposti. To je isto kao da ja kažem da ste vi, recimo, vlasnik Splendida", kazao je Roćen u intervjuu za praznično izdanje dnevnika Dan.\nRoćen je rekao da među vlasnicima toga preduzeća nije niko ni od "uže, ni od šire" porodice.


10 najboljih hotela u blizini: Centro Flamenco Fosforito\nNajbolji hoteli u blizini: Centro Flamenco Fosforito, Kordoba\nHoteli u blizini: Centro Flamenco Fosforito\nPlaza Del Potro. Cordoba, Espana, Kordoba, Španija\nČitajte komentare o: Centro Flamenco Fosforito\n78 od 533 objekta odgovara vašim filterima. Obriši sve filtere\nFiltrirajHoteli50 km od lokacije Centro Flamenco Fosforito\n0,7 km od: Centro Flamenco Fosforito\nBr. 1 u pogledu odnosa cena/kvalitet od 114 hotela u Kordobi\nBr. 2 u pogledu odnosa cena/kvalitet od 114 hotela u Kordobi\n0,4 km od: Centro Flamenco Fosforito\nBr. 3 u pogledu odnosa cena/kvalitet od 114 hotela u Kordobi\nBr. 4 u pogledu odnosa cena/kvalitet od 114 hotela u Kordobi\nBr. 5 u pogledu odnosa cena/kvalitet od 114 hotela u Kordobi\nCalle Encarnacion, 8, 14003 Kordoba, Španija\nBr. 6 u pogledu odnosa cena/kvalitet od 114 hotela u Kordobi\nPrikaži sve povoljne ponude (9) počev od 262 US$\n0,2 km od: Centro Flamenco Fosforito\nBr. 7 u pogledu odnosa cena/kvalitet od 114 hotela u Kordobi\n0,5 km od: Centro Flamenco Fosforito\nBr. 8 u pogledu odnosa cena/kvalitet od 114 hotela u Kordobi\nBr. 9 u pogledu odnosa cena/kvalitet od 114 hotela u Kordobi\n0,6 km od: Centro Flamenco Fosforito\nBr. 10 u pogledu odnosa cena/kvalitet od 114 hotela u Kordobi\nBr. 11 u pogledu odnosa cena/kvalitet od 114 hotela u Kordobi\nBr. 12 u pogledu odnosa cena/kvalitet od 114 hotela u Kordobi\nBr. 13 u pogledu odnosa cena/kvalitet od 114 hotela u Kordobi\nBr. 14 u pogledu odnosa cena/kvalitet od 114 hotela u Kordobi\nBr. 15 u pogledu odnosa cena/kvalitet od 114 hotela u Kordobi\nCalle Cardenal Herrero 6, 14003 Kordoba, Španija\nBr. 16 u pogledu odnosa cena/kvalitet od 114 hotela u Kordobi


Komercijalni uspesi Majkla Mura i Mela Gibsona promenili način propagiranja filmova u Holivudu\nJavni napadi su najbolja reklama\nMedijska pažnja, oštre kritike, kontroverze jače od svih propagandnih metoda\nLOS ANĐELES (Beta-AFP) - Veliki komercijalni uspeh američkih filmova "Farenhajt 9/11" i "Stradanje Isusovo" označio je pojavu novog tipa publiciteta u Holivudu - polemike. Ni holivudska propagandna mašinerija, u koju se ulažu desetine miliona dolara, ne može da se meri sa medijskom pažnjom koja je pratila polemike pred pojavu ta dva filma. Film Majkla Mura, oštra kritika administracije američkog predsednika Džordža Buša, oborio je sve rekorde dokumentarnih filmova prvog vikenda prikazivanja u američkim bioskopima.\nTaj uspeh ima dodirnih tačaka sa drugim fenomenom ove filmske godine, filmom "Stradanje Isusovo" Mela Gibsona, koji je izazvao strasne reakcije pričom o poslednjim satima Hristovog života. Bez velikog promotivnog budžeta, Gibsonov film dospeo je na osmo mesto najuspešnijih filmova u severnoameričkim bioskopima. "Farenhajt 9/11", koji se u SAD prikazuje od 25. juna, prve nedelje zaradio je 23,9 miliona dolara, što je pravi podvig za jedan dokumentarni film.\n"Najbolji publicitet koji možete imati je da vas javno napadaju. Isto se desilo i sa Gibsonovim filmom. Ti filmovi potvrđuju novi način sticanja publiciteta, koji se probija u filmskim krugovima. Pored toga, nije ni skup", kaže filmski ekspert i profesor na Univerzitetu Kalifornije u Los Anđelesu Hauard Suber. Protivnici su "Farenhajt 9/11" nazvali "nepatriotskim" i "antiameričkim" filmom punim "laži".\nČetiri meseca pred američke predsedničke izbore, u korist Murovog filma ide i rastuća zabrinutost zbog nasilja u Iraku, a to ostvarenje nudi i nove argumente protivnicima Buša i rata započetog na proleće 2003.\nProducenti "Miramaksa" utrošili su oko šest miliona dolara na taj film, dok je njegova distribucija koštala deset miliona dolara, što je ništavno u poređenju s promocijom nekog holivudskog hita, koja lako dostiže 40 miliona dolara. Poređenja radi, superprodukcija "Troja" koštala je 225 miliona dolara.\nU Severnoj Americi taj film je zaradio 130 miliona, a u ostatku sveta 458 miliona dolara. "Farenhajt 9/11" isplatio se za tri dana, što je veliki uspeh. Distributer Murovog filma trebalo je da bude "Miramaks", ogranak "Diznija", ali je predsednik kompanije Majkl Ajzner od toga odustao iz straha da bi na sebe mogao da "navuče mržnju polovine Amerike". Zarada je potom otišla kanadskoj kompaniji "Lajons gejt". Čak i pre dobijanja Zlatne palme u Kanu, krajem maja, Majkl Mur je digao veliku prašinu zbog odbijanja "Diznija" da distribuira film. "Majkl Mur je genije za režiju filmova, ali i za marketing", smatra Suber.\nKontroverze i prihodi\nKonzervativni katolik, Gibson se odlučio za drugu taktiku - držao je film u tajnosti, propuštajući samo one informacije koje bi mogle da privuku kritike nekih grupa, posebno organizacija za borbu protiv antisemitizma. Njegov film, koji je za neke hrišćane postao uzor, u SAD je do sada zaradio 370, a u inostranstvu 604 miliona dolara. Iako kontroverze donose prihod na bioskopskim blagajnama, one ne utiču na političke stavove publike, tvrdi Suber, koji očekuje minimalan uticaj filma "Farenhajt 9/11" na predsedničke izbore zakazane za 2. novembar.\nKomercijalni uspesi Mura i Gibsona promenili način propagiranja filmova u Holivudu\nNa Letnjoj pozornici na Paliću otvoren 11. međunarodni filmski festival\n"Paidea" spremna za Sajam knjiga\nPepersi koncertima u Londonu napravili najveću zaradu na svetu\nIzložba o Sidu Višousu i Nensi Spandžen u Londonu


Pravila o zaštiti privatnosti – Overland Residence, zvanični veb sajt | Apartmani u İstanbulu\nOva Izjava o zaštiti privatnosti se odnosi na veb sajt www.overlandresidence-istanbul.com koji je u vlasništvu i kojim upravlja objekat Overland Residence. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.overlandresidence-istanbul.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na overland.istanbul@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na overland.istanbul@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na overland.istanbul@gmail.com . Takođe, svoja pitanja i nedoumice možete da uputite lokalnim organima za zaštitu podataka.


11 avgust 2013\nIgre prstima i pletenje prstima\nNa Studijskog grupi za Valdorf pedagogiju, 7. februara, učesnici su imali priliku da nauče par igara prstima, kao i da pletu prstima.\nNa sledećim linkovima možete saznati više o važnosti rada sa prstima u periodu razvoja kognitivnih veština kod dece i o ulozi koju ručni rad ima u Valdorf pedagogiji:\nRadionica "Kružne igre ili ritmičko kolo"\nTema radionice Studijske grupe za Valdorf pedagogiju, 24. januara je bila\n“Kružne igre ili ritmičko kolo”.\nOko 40 vaspitačica, učiteljica, majki i drugih zainteresovanih za Valdorf pedagogiju su imale priliku da osete deo atmosphere koju deca imaju prilikom izvođenja kola u Valdorf vrtiću.\nU nastavku, pročitajte tekst Zimskog kola i pogledajte snimke Zimskog kola i Putničkog kola.\nProgram rada studijske grupe za Valdorf pedagogiju\nI u 2013. godini, Studijska grupa za Valdorf pedagogiju nastavlja da se sastaje svakog drugog četvrtka u OŠ „Sveti Sava“ na Vračaru, Makenzijeva 42 (ulaz iz dvorišta – Avalska 8), od 18 časova. Obavezno je prijaviti svoj dolazak na radionicu telefonom.\nStudijska grupa za Valdorf pedagogiju u Beogradu\nU Beogradu je pokrenuta studijska grupa za sve koji se interesuju za Valdorf pedagogiju.\nSvakog drugog četvrtka, od 17:30 – 19:30, u školi „Sveti Sava“ na Slaviji, kroz teoriju i praksu se proučava određena tema vezana za vaspitanje i obrazovanje dece.\nNapravite sa decom Miholjdanskog zmaja.\nUloga učitelja u Valdorf školi\nVeć i sama koncepcija sveta i shvatanje ljudskih bića iz ugla antropozofije, vaspitačima i učiteljima dodeljuju posebnu ulogu u valdorfskoj školi. Verovanje da je zadatak učitelja da pomogne razvoj i formiranje deteta, odnosno božanskog i duhovnog bića poslatog na zemlju iz duhovnog sveta, u samim nastavnicima budi poseban osećaj, ali i obavezuje na veliku odgovornost, posvećenost i predanost svakom svom učeniku.


Učenicima i studentima nagrade od 10 do 20 hiljada dinara - juGmedia\nUčenicima i studentima nagrade od 10 do 20 hiljada dinara\nPROKUPLJE – Lokalna samouprava u Prokuplju nagradila je najbolje učenike i studente sa iznosima od 10 do 20 hiljada dinara.\nNajveće iznose, 20 hiljada, dobili su učenici koji su na državnim takmičenjmaa osvajali prva mesta, drugoplasiranim je pripala nagrada po 15, a trećeplasiranima 10 hiljada dinara, dok su studenti sa prosekom iznad devet dobili po 15 hiljada dinara.\nNagrad je uručio Nebojša Čolović, predsednik Fonda za finansiranje talenata Opštine Prokuplje, a dodeli je prisustvovao i predsednik opštine Ljubiša Đurković, koji je rekao da “malim znakom pažnje”, lokalna samouprava želi da očuva tradiciju nagrađivanja najboljih.\nDačić traži da se spomenik u Preševu ukloni\nRadionica i kviz o pticama\nPopust za učenike i studente u vranjskoj biblioteci\nVRANJE - Učenici i studenti u toku trajanja manifestacije "Svetosavska nedelja",moći će da dobiju člansku kartu biblioteke "Bora Stanković", po znatno…\nVRANJE- G.V. (1992) iz sela Gorna Ljubata kod Bosilegrada, poginuo je u sredu u rudniku Grot kod Vranja potvrđeno je iz policije. (više…)


U zemljotresu u Avganistanu u srijedu je poginulo najmanje 950 ljudi, a 610 je povrijeđeno, saopštio je zvaničnik za upravljanje katastrofama u zemlji.\nNažalost, sinoć se dogodio jak zemljotres u četiri okruga provincije Paktika, koji je ubio i povrijedio stotine naših sunarodnika i uništio na desetine kuća – napisao je na Tviteru portparol vlade Bilal Karimi.\nOn je pozvao sve humanitarne organizacije da odmah pošalju timove u to područje kako bi se spriječila dalja katastrofa, navodi BBC.\nNa snimcima i fotografijama objavljenim na društvenim mrežama, nakon zemljotresa jačine 6,1 stepen koji je pogodio pokrajinu Paktika, na istoku Avganistana, vide se ljudi na nosilima, ruševine i uništene kuće.\n– Snažni i dugi udari – objavio je stanovnik avganistanske prestonice Kabula na veb stranici Evropskog mediteranskog seizmološkog centra (EMSC).\nVećina žrtava registrovana je u Paktiki, ali ima poginulih i u istočnim pokrajinama Nangarhar i Kost.\nU izvještaju novinske agencije Bahtar navodi se da će broj poginulih vjerovatno rasti, uz podatak da je više od 600 ljudi povređeno.\nZemljotresom je pogođeno gusto naseljeno područje na granici Avganistana i Pakistana, a osjetio se u opsegu od 500 kilometara.\n– Bio je jak potres – rekao je jedan stanovnik Pešavara, severozapadnog grada u Pakistanu, preneo je Ajlender.\nPotres je bio na istoku Avganistana na dubini od 10 kilometara nedaleko od granice sa Pakistanom, saopštio je Njemački centar za geološka istraživanja.\nPrema podacima Evropskog mediteranskog seizmološkog centra, potres se osjetio u Avganistanu, Pakistanu i Indiji.


MANJA KAMATA i BRZI KEŠ: Sada u banci možete dobiti ono o čemu ste MAŠTALI, evo i zašto! | Happy BSC portal\nBanke koje su u protekla tri meseca svojim klijentima omogućile moratorijum na kredite počele su, odmah nakon isteka zastoja u otplati, klijentima da nude različite mogućnosti za dalju saradnju. Iako nema dodatnih mera na nivou celog sektora, a bankari tvrde da takvih razgovora nije ni bilo, bankama je ipak ostavljena mogućnost da u direktnom kontaktu sa klijentima dogovore nove olakšice.\nKlijentima koji su ocenjeni kao rizičniji i koji bi mogli biti u problemu da na vreme otplaćuju svoje obaveze, banke danas prvo nude restrukturiranje kredita. U paketu je moguće i produženje perioda otplate, a to za sobom automatski povlači i niže mesečne rate.\nOnima koji ostanu bez posla, zbog korona krize, neke banke nude grejs period, odnosno neku vrstu produženog moratorijuma u kome se obračunava samo kamata. U tom slučaju moguće je dogovoriti zastoj od mesec, dva, pa i duže.\nKamata niža i za jedan procentni poen\nOni koji nisu problematični klijenti mogu da pregovaraju sa bankom i o nižoj kamati. Šansa je veća ukoliko imate dokaz iz druge banke koja vam je spremna da u slučaju prelaska spusti kamatu. U slučaju stmbenih kredita na ovaj način u svojoj banci moguće je spustiti kamatu i za jedan procentni poen.\nTakođe, mnogi bankari omogućavaju i takozvani "brzi keš", gotovinske pozajmice do 500 do nekoliko hiljada evra, a koja ne zahtevavaju previše dokumentacije ili dolazak u ekspozituru.\nDobrim klijentima banke takođe nude produženi moratorijum ili dodatne kartice, eventualno popuste za kupovinu u kompanijama sa kojima banka ima sklopljene sporazume.Najčešće je reč o standardnim procedurama koje se aktiviraju kada klijenti zapadnu u krizu ili imaju problem sa redovnom otplatom, ali nije nemoguće dogovoriti i beneficije koje su u nekim periodima bile i nezamislive.\n- Nivo kredita možda nije pao, statistički gledano, ali razlog tome je zastoj od 3 meseca, gde niko nije otplaćivao svoje obaveze. Ipak, procena je da je pala tražnja za kreditima, što je sasvim u skladu sa situacijom- objašnjava Dušan Uzelac, ekonomista i osnivač portala "Kamatica".\nOn pojašnjava da među bankarskim klijentima postoje dve grupe ljudi.\n- Prvu čine oni koji se lako odlučuju da uđu u dug i radije bi da uzmu zajam i preguraju trenutno stanje, ali njima banke teško odobravaju pozajmice jer su problematični. Druga grupa su oni koji mogu sebi da dozvole podizanje kredita, ali su oni proteklih meseci mnogo oprezniji i ne odlučuju se tako lako na kredite, jer ne mogu da predvide dešavanja. ističe sagovornik i dodaje da tako bankarima ostaje najmanja grupa onih koji "moraju i mogu da priušte kredit".\nNajnoviji kreditni izveštaj Udruženja banaka Srbije za maj 2020. godine pokazuje da su ukupni krediti stanovništu u maju ove godine iznosili nešto više od 1.091 milijardi dinara, što je 91 milijardu dinara više u odnosu na maj 2019. i skoro 20 milijardi više u odnosu na mart ove godine, kada je počela kriza sa pandemijom korona virusa.\nNajviše su odobravani gotovinski krediti – ukupno 514,79 milijardi dinara i stambeni i krediti za adaptaciju – 435,46 milijardi dinara.\nKada je reč o krediti pravnim licima i preduzetnicima, na kraju maja ove godine ukupan iznos zajmova ovoj kategoriji klijenata bio je 1.573 milijardi dinara, što je skoro 200 milijardi više u odnosu na maj 2019. i oko 30 milijardi više u odnosu na mart 2020.


Unapređenje usluga socijalne zaštite - Glas Podrinja\nPOTPISAN MEMORANDUM IZMEĐU\nGIZ-A I GRADA ŠAPCA\n- Izuzetno mi je drago što je grad Šabac prepoznat kao primer dobre prakse kada su u pitanju usluge socijalne zaštite, što je dokaz našeg rada, senzibiliteta i saradnje sa Centrom za socijalni rad i nevladinim sektorom koji se bavi uslugama socijalne zaštite. Zajedno sa partnerima udružićemo snage da kroz razmenu iskustava pružimo pomoć i drugim lokalnim samoupravama u cilju unapređenja socijalne zaštite i u njihovim lokalnim samoupravama, rekla je Dragana Milosavljević , šef Odseka za dečju, socijalnu i zdravstvenu zaštitu.\nNa ovoj, prvoj radionici, predstavnici Gradske uprave, Centra za socijalni rad, Caritasa Šabac i Asocijacije Duga predstavili su svoj rad u okviru usluga socijane zaštite.\nRadoica Rstić, savetnik gradonačelnika za socijalnu politiku i predsednik Saveta sa socijalnu politiku grada Valjeva istakao je da grad Valjevo, poput Šapca, izdvaja 6% budžeta za socijalnu zaštitu na godišnjem nivou.\n- Imamo razvijenih devet usluga socijalne zaštite, a posebno smo ponosni na činjenicu da imamo usvojenu petogodišnju strategiju razvoja socijalne zaštite grada Valjeva, kao i sve akcione planove za svaku godinu. Dobro smo, u prethodnom periodu, mapirali područje grada Valjeva, identifikovali sve potencijalno ranjive i osetljive grupe i rado ćemo naše iskustvo podeliti sa ostalim gradovima.\nTatjana Nikolić, član Gradskog veća za zdravstvo i socijalnu zaštitu grada Vršca naglasila je da je podrška GIZ-a je dragocena, iako grad Vršac ima dobro uređen sistem socijalne zaštite.\n- Značajno je da će nam GIZ dati podršku za evaluaciju i monitoring usluga socijalne zaštite, ali i za izrad\nU hotelu Sloboda, u utorak je potpisan memorandum o razumevanju između GIZ-a, nemačke organizacije za međunarodnu saradnju i grada Šapca. Reč je o projektu "Usluge socijalne zaštite za osetljive grupe".\nProjekat ima za cilj da osnaži razvoj institucija socijalne zaštite na lokalnom nivou kako bi se poboljšalo pružanje socijalnih usluga osetljivim kategorijama stanovništva, unapredi proces prikupljanja relevantnih podataka i nadzor prilikom obezbeđivanja socijalnih usluga osetljivim grupama na lokalnom i nacionalnom nivou kao i da se ojača koordinacija i saradnja između relevantnih učesnika i između učesnika i osetljivih kategorija.\nSkup su otvorili gradonačelnik Šapca Nebojša Zelenović i Aleksandra Hilbig, koja vodi projekat.\n- Ovo je projekat saradnje između Nemačke i Srbije, koji se bavi unapređenjem usluga socijalne zaštite u skladu sa potrebama korisnika. Sa šabačkom opštinom radimo na razmeni iskustava i prakse naročito kada se radi o planiranju, budžetiranju i realizaciji, odnosno, obezbeđivanju usluga socijalne zaštite. Interesuje nas saradnja između nevladinih organizacija i ostalih pružalaca usluga, ali nam je bitna i komunikacija sa nacionalnim nivoom i razmena iskustava sa opštinama koje se nalaze u sličnoj situaciji. U okviru ovog projekta ne odobravaju se bespovratna sredstva, mi pružamo usluge i tehničku pomoć tako da doprinos ovog projekta nije finansijski, istakla je Hilbig.\nU maju prošle godine, odabrano je 15 gradova i opština za učešće u projektu. Šabac, Valjevo, Vršac i Pančevo uključeni su u cilju razmene iskustava i znanja sa ovim gradovima, pošto u oblasti socijalne zaštite predstavljaju primere dobre prakse.\n- Značajno je da će nam GIZ dati podršku za evaluaciju i monitoring usluga socijalne zaštite, ali i za izradu nove strategije socijalne zaštite. Izdvajamo oko 130 miliona iz budžeta grada za socijalnu zaštitu. Poslednjih godina smo se bazirali na samoočuvanje i potrebe porodice, ali i na unapređenje položaja društveno marginalizovanih grupa. Značajan je napredak u radu osoba sa invaliditom i unapređenje položaja Roma. Jedna od najrazvijenijih usluga na našoj teritoriji je služba pomoći u kući.


Kako piše RTS, država je najavila da će Anika u Budimpeštu na lečenje otići avionom Vlade Srbije, ali i da od naredne godine Srbija uvodi skrining program kod novorođenčadi za rano otkrivanje ove teške i retke bolesti.\n- Prema poslednjem izveštaju fondacije "Budi human" nalazimo se na oko 15 odsto od cilja, što znači da je potrebno prikupiti još oko 300.000 evra za Anikinu terapiju. Poslednji put kada smo bili u Dnevniku poslato je oko 80.000 poruka za 24 sata i ukoliko bio se to ponovilo, skoro da bismo završili sa prikupljanjem sredstava. Iskoristila bih ovu priliku da se obratim građanima koji su bili uz nas sve ovo vreme da pošalju SMS kako bismo uskoro poslali Aniku na terapiju - apelovala je je Anikina majka.\n- Terapija se prima do određene telesne granice, od 13,5 kilograma, a Anika je vrlo blizu nje. Anika konstatntno ima problem sa disanjem i gutanjem. U tom smislu je njeno stanje nepromenjeno ali je u dobrom stanju da primi tu gensku terapiju što je u ovom trenutku i najvažnije - rekla je Anikina mama.\nPošaljite SMS poruku sa brojem 858 na 3030, i tako pomozite u prikupljanju novca za lek koji treba da pomogne dvogodišnjoj Aniki Manić.


Spomen-ploča Draganu Nikoliću i Mileni Dravić, Tomi Zdravkoviću spomenik - Glas Srpske\nSrna 19.10.2021 16:57\nBEOGRAD- Proslavljeni srpski glumci Dragan Nikolić i Milena Dravić dobiće spomen-ploču na skveru koji već nosi njihovo ime, čuveni pjevač Toma Zdravković spomenik na Skadarliji, a poznati sportski novinar Marko Marković ulicu u opštini Čukarica, saopšteno je iz gradske uprave Beograda.\nPredsjednik Komisije za spomenike i nazive trgova i ulica Skupštine grada Beograda Andrea Radulović istakla je da su Nikolić i Dravićeva ostavili neizbrisiv trag u gradu u kojem su živjeli.\n"Milena Dravić i Dragan Nikolić predstavljaju neraskidiv deo našeg grada i njihov kulturni doprinos je nemerljiv. Postavljanjem spomen-ploče na Vračaru, stanovnici tog dela grada, ali i svi Beograđani, ostaće povezani sa legendama koje su volele svoj Beograd i svoj glumački poziv", rekla je Radulovićeva.\nGovoreći o liku i djelu Marka Markovića, ona je podsjetila da je riječ o jednom od najpoznatijih jugoslovenskih i srpskih sportskih novinara, koji je za svoj rad dobio brojna domaća i međunarodna priznanja.\nOdluka o podizanju spomenika pjevaču Tomi Zdravkoviću u Skadarskoj ulici usvojena je na inicijativu bivšeg ministra i sadašnjeg lidera Socijaldemokratske partije Srbije Rasima Ljajića, koji je taj prijedlog podnio kao građanin.\n"Toma Zdravković je svojom muzikom, pojavom, načinom razmišljanja i toplinom duše dao doprinos duhu našeg grada i njegovom imidžu, po kojem se i danas presudno prepoznaje", piše u inicijativi.


Programi prekogranične saradnje na korist svim građanima – Balkanekspresrb.rs\nMinistarka za evropske integracije u Vladi Republike Srbije Jadranka Joksimović izjavila je danas da prekogranični programi, koje Srbija ima sa sedam susednih zemalja, daju snažan impuls i procesu evropskih integracija i ravnomernom teritorijalnom razvoju.\nJoksimović je, otvarajući sedmu po redu Nacionalnu konferenciju o prekograničnoj saradnji, navela da je cilj ovih programa da iz fondova EU koji su na raspolaganju doprinesu tome da svaki građanin u svakom delu Srbije oseti neku korist od evropskih integracija.\nOna je ukazala na to da je ravnomerni teritorijalni razvoj važna komponenta u kojoj je EU postigla kakvu-takvu ravnotežu regionalnog razvoja svih svojih članica, a za šta se i Srbija sprema kao pristupna zemlja.\nPrema njenim rečima, korist je raznolika, od lokalne infrastrukture, do toga da se unaprede potencijali za održivi rast turizma, koji je ove godine posebno pogođen krizom izazvanom pandemijom koronavirusa.\nOna je, govoreći o narednom sedmogodišnjem periodu, istakla da se to odnosi na novu finansijsku perspektivu 2021–2027. koja je značajna i vezuje se i za evropski budžet.\nJoksimović je ukazala na to da je Srbija možda i zemlja koja je na najbolji način uspostavila strukture i mehanizme za korišćenje pretpristupnih fondova.\nPrema njenim rečima, intenzivno se radi na tome da se svi korisnici, odnosno svi zainteresovani sa lokala – opštine, regionalne razvojne agencije i civilno društvo, animiraju i pomognu da se identifikuju važni projekti.\nIstovremeno, čini se sve i da se sve te opštine povežu sa svojim kolegama iz prekograničnih opština sa kojima dele interes i potrebe za nekom vrstom novog održivog razvoja u svojim sredinama, dodala je ministarka.\nOna je precizirala da Srbija ima programe prekogranične saradnje sa sedam zemalja – neke su članice EU, neke su, kao i naša zemlja, u pristupnom procesu, a neke su kandidati za pristupni proces.\nTe zemlje su Bugarska, Mađarska, Rumunija, Hrvatska, Bosna i Hercegovina, Crna Gora, a odnedavno i Severna Makedonija.\nPrema njenim rečima, do danas je iz tih programa sproveden 1.151 projekat ukupne vrednosti od 406 miliona evra, a između ostalog rekonstruisana je zgrada i opremljen centar za ranu dijagnostiku mišićnih poremećaja kod dece u Knjaževcu i nabavljena specijalizovana oprema za odbranu od požara ili poplava u više od 20 gradova.\nOna je navela da je iz sredstava programa Srbija–Crna Gora uspostavljen sistem za bolje prekogranično upravljanje poplavama u slivu reke Lim, dok su iz programa sa Mađarskom otvoreni prelazi Bački Vinogradi–Ašothalom, rekonstruisani prilazni putevi prelazima Bački breg, Bajmok i Đala i poboljšana infrastruktura za odbranu od poplava na severu Vojvodine.\nIz programa sa Bugarskom rekonstruisano je i opremljeno više od 30 objekata, među kojima su i dve bolnice, tri škole, sedam sportskih terena ili objekata, a rezultati saradnje Srbije i Rumunije su i rekonstruisane bolnice u Požarevcu, Smederevu, Vršcu, Novoj Crnji, precizirala je Joksimović.\nMinistarka je rekla da je iz tog programa umreženo 12 bolnica specijalnim softverom, nabavljena je specijalna oprema za čišćenje, dreniranje i izmuljavanje Begeja i izgrađen Vizitorski centar u okviru tvrđave Fetislam u Kladovu, dok su u opštini Senta u sklopu renoviranja crkve osposobljene jedne od najvećih orgulja u Srbiji.\nU programu sa Hrvatskom dva laboratorijska centra opremljena su najsavremenijom opremom, a što se tiče programa Srbija i BiH uspostavljena je primarna selekcija otpada u opštinama Ub i Užice, kao i sistem odlaganja čvrstog otpada, a nabavljena je i sva neophodna oprema u opštinama Priboj, Rudo i Bajina Bašta, rekla je ona.\nMinistarka je naglasila da su svi ti projekti doneli vidljivu i važnu korist za svakodnevni život građana u svakom delu naše zemlje.\nJoksimović je podsetila na to da je ova godina donela mnoge turbulencije zbog krize izazvane koronavirusom, ali i vezano za politiku proširenja EU, koja nije tako jednostavna i u fokusu kao što je bila prethodnih godina.\nOna je ocenila da to ne treba da nas obeshrabri, već da nas na neki način motiviše da svi zajedno uradimo što više da se smanje razlike i da kontinent Evrope bude ujedinjen u pravom smislu te reči i time postane konkurentniji na svetskom tržištu.\nBogavac: Smenjena sam zbog svojih stavova i ideja, a ne rezultata